
NDU-NE 


DE TOT SPRIJINUL, 
CE TREBUIE SĂ RESTITUIM? 


Cunoscând evoluţia culturală a Piteștilor din 1949 
putem spune, fără a greşi, că aceasta s-a dezvoltat invers 
proporțional cu demografia. După anul 1960 industria 
a atras imense mase de oameni; a avut loc o explozie 
industrială şi demografică impresionantă. Cultura ȘI 
ştiinţa au stagnat; pe unele planuri au avut loc chiar 
regrese. 

După evenimentele din decembrie 1989 orașul 
Piteşti a avut norocul să nu simtă șocul puternic 
provocat de distrugerea industriei și de şomajul care au 
ruinat total întreaga țară. Bucurându-se de o bună 
gospodărire, a cunoscut chiar o evoluţie majoră în 
câteva domenii ale culturii, graţie primarului Tudor 
Pendiuc şi a câtorva persoane de la nivelul Consiliului 
Judeţean Argeș. 

Am apreciat în mod deosebit activitatea Centrului 
Cultural Piteşti începând cam de prin anul 2002, de 
când dl. Liviu Martin a înfiinţat câteva reviste, printre 
care şi Restituiri Pitești; următorul director, tânărul 
scriitor şi om de cultură Jean Dumitrașcu, şi-a dăruit tot 
sufletul activităţilor Centrului Cultural. Aparent este un 
copil cu sufletul inundat de o blândeţe care i se revarsă 
permanent pe chipul său veşnic vesel, fără să-ți dai 
seama că este un adevărat fluviu de talent şi energie 
uimitoare, vulcanică; și aici avem încă o dată o 
apreciere personală pentru oamenii de decizie care 
răspund de soarta municipiului, în frunte cu primarul 
care, indiferent de partidul din care a făcut parte, 
piteștenii l-au ales pentru meritele sale de bun 
gospodar, dar şi pentru nivelul de înțelegere că, fără o 
cultură temeinică, orice realizări edilitare sau pe plan 
social nu vor avea temelie durabilă pentru viitorul ţării. 
lată de ce am gândit că trebuie să mă alătur lângă 
asemenea oameni şi să răspund de revista Restituiri 
Piteşti; calitatea oamenilor a fost determinantă. 

Trăim în singura capitală de județ necercetată din 
punct de vedere arheologic și istoric. Judeţul Argeș nu 
posedă o consemnare a vetrelor arheologice și nici nu 
se va mai putea realiza vreodată. În toată câmpia, aceste 
vetre au dispărut măcinate de utilajele grele folosite în 
agricultură după anii 1970-1975. Comoditatea și 
nepăsarea celor care aveau obligația să consemneze 
vetrele statorniciei noastre multimilenare s-au asociat 
cu mocirla patriotismului găunos al epocii de aur. 
Duşmanul „din umbră” al poporului român, care a 
supravieţuit în mijlocul mării slave, a reuşit prin 
culturnicii şi activiștii trădători să acopere până și 
vestigiile arheologice aflate sub straturi de pământ 
groase de 1-2 metri. În Poiana Târgului, de sub Colţii 


ION NANIA 


Schitului Cetăţii Dâmboviţei de la Cetăţeni, unde 
nivelul getic se află la o adâncime de aproximativ doi 
metri, peste care s-au suprapus fără încetare locuiri din 
secolele al XII-lea — al XVII-lea, formând una din cele 
mai bogate aşezări din România', autoritățile bolșevice 
au permis construirea unei puternice așezări moderne 
a rudarilor aflaţi la vreo sută de metri mai spre nord, 
înfăptuire bolșevică despre care o familie din Franța 
exclama cu prilejul unei vizite la fața locului, în ziua de 
luni, 28 aprilie, a doua zi a Sfintelor Paști din 1997: 
Este o crimă naţională. Românii nu-și distrug doar 
trecutul şi gloria, ci și identitatea. Asta este cea mai 
oribilă profanare... Să permiţi acestor ţigani să 
construiască pe cele mai sfinte locuri înseamnă că nu 
numai Ceauşescu a fost paranoic, dar şi conducătorii 
locali, cei ce răspundeau de cultură şi mai ales ziariștii, 
scribii regimului, care nu au luat atitudine”. 

Acolo unde marile așezări străvechi nu puteau fi 
acoperite cu construcţii moderne, au fost lichidate prin 
plantări de viță-de-vie sau au fost răzuite cu buldozerele. 
Dintre sutele de puncte arheologice distruse am aminti 
doar marea așezare nr. 115 de pe Valea Mozacului — 
Mozăceni, unde straturile de cultură s-au depus fără 
întrerupere din Glina III până în secolul al XVIllea al 
erei creştine, ajungând la o grosime de aproximativ 2 
metri, lamele buidozerelor răzuind cam 2,50 m, 
împingând totul pentru umplerea a două bălți naturale, 
vechi din începuturi: Balta Mare (lancului) şi Balta 
Mică?. „Arheologii” argeșeni au respectat cu ticăloșenie 
indicaţiile judeţenei de partid venite de la geniul 
Carpaţilor: „totul trebuie redat agriculturii”, deși acolo 
a rămas o suprafaţă uriaşă cu un aspect selenar pe care 
nu mai creşte nici iarbă. Că prețioasele (criminalele) 
indicaţii aveau acest scop distructiv și urmau această 
filieră ne-o dovedeşte munca tenace a unui arheolog 
patriot demn de a fi menţionat cât va dăinui neamul 
românesc. Este vorba de regretatul Ghenuţă Coman, 
care, printr-o muncă titanică, a cercetat „la metru 
pătrat” întregul judeţ Vaslui. Pentru îndrăzneala pe care 
a avut-o şi pentru efortul colosal depus fără indicaţiile 
preţioase ale partidului, a fost nevoit să-și publice 
lucrarea, unică pentru muzeele noastre, prezentând 
2377 de puncte arheologice şi 80 numismatice, la 
Editura Litera!. „Arheologii” argeşeni ar fi bine să ia 
exemplul colegilor lor de la Târgoviște, care, până în 
1989, au consemnat întregul repertoriu arheologic al 
judeţului Dâmboviţa, pe care l-au publicat după 
dispariţia epocii de aur, din care noi am avut ocazia să 
consultăm doar volumul T'. 


| 








Dar în judeţul Argeș nu numai vetrele arheologice 
s-au distrus fără a fi consemnate; au fost date uitării mii 
de toponime; au trecut în desuetudine mituri și 
legende istorice, obiceiuri și tradiţii, o vastă 
etnocultură, de o valoare inestimabilă, cum 
puține popoare europene au avut. Apoi nu cunoaştem 
nici câți țărani au fost maltrataţi şi zdrobiţi bestial, ori 
au fost aruncaţi în pușcării pentru că s-au opus 
colectivizării. Câţi au murit fulgerător făcând infarct ori 
comoție cerebrală imediat ce li s-au luat ocinile, vitele 
de muncă şi uneltele? Fiecare dintre aceștia merită o 
pagină, sau măcar câteva rânduri, pentru istoria satului 
in care s-au născut şi au murit din cauza călăilor 
bolșevici; istoria satelor. noastre trebuie să consemneze 
atât victimele, cât și pe călăi; avem dreptul să iertăm, dar 
nu să și uităm. Dar și multe aspecte din istoria 
românilor, a patriei, mai sunt încă învăluite de mistere, 
Sală chiar de necunoaștere; ele trebuie (re)puse măcar 
intr-o discuţie sumară. | 

| Cu acest scop mi-am asumat răspunderea pentru 

revista. Restituiri Pitești. Articolele alcătuite prin 
compilare și compilatorii nu se vor regăsi în paginile ei; 
ar îi păcat de banii investiţi, de încrederea acordată fin 
partea Consiliului Local, a Primăriei Piteşti şi a 

Centrului Cultural, dar şi de osârdia celor două 

persoane care alcătuiesc colectivul de redacţie: doamna 

Simona Fusaru și domnul Marius Chiva. Celor interesaţi 

de ceea'ce înseamnă istoria și etnocultura unei dsezări 

sătești le recomandăm, fără lipsă de modestie, Î pa da 
noastră despre comuna Mozăceni:. 

„ Atragem atenţia profesorilor de istorie de la 
facultățile piteștene, dar și de la licee, să fie atenţi la unii 
studenți. și elevi care dau dovadă de o temeinică 
pregătire bolşevică, dobândită probabil din familie, 
după programele staliniste în zona transnistreană, din 
perioada interbelică, pentru a fi:infiltrați pe teritoriul 
României, Un asemenea tânăr a-publicat anul trecut 
unul din. cele mai otrăvitoare articole, desprins din 





din Scornicești. 


| Totul este posibil prin muncă fără preget, cu 
dăruire pentru istoria neamului, cu credinţă în 
Dumnezeu și cu încredere în cei ce au îndumnezeire în 
suflet, iubitori ai vetrei natale, aşa cum noi am întâlnit 
pe domnul ing. Constantin Tămagă, fost prefect, și pe 
soții lon și Maria Isvoranu, care m-au încurajat 
permanent pentru a putea termina lucrarea începută. 
„Familia acestei reviste are dumnezeirea celor care 
simt bucuria muncii împlinite, ceea ce ne dă încredere 
în împlinirea propusă. 

| In incheiere, adresăm o rugăminte celor care ne 
trimit articole pentru publicare: acestea să fie pe 
dischetă, iar următoarele cuvinte să fie scrise astfel: 
filosofie (nu filozofie), î.Cr. şi d.Cr. (nu a.Cr., a.Hr. 
p-Cr., p.Hr), monetă (nu monedă), Mușcel, muscelean 
(nu Muscel, muscelean) și voevod (nu voievod), chiar 
dacă unele dicţionare sau unele norme impuse de 
lingviști le scriu altfel decât noi. 


l Ion Nania, Cruceburg: Episcopatul Cumaniei — Cetatea 
Dâmbovitei — Cetăţeni,” Archiva Valachica, VII, Muzeul 
Judeţean Dâmboviţa, Târgovişte, 1978, pp. 75-92. 

2 Idem, Scribii paranoici au atins apogeul, Curierul zilei, anul 
IV, nr. 815, Piteşti, vineri, 16 mai 1997, p. 10. | 

3 lon Nania, Dragoș Măndescu, Arheologia Văii Mozacului 
lucrare refuzată a fi tipărită în Argesis, Muzeul Judeţean 
Argeș, fiind socotită „prea vastă” (prea valoroasă zicem noi). 
a Ion Nania. Mozăceni — o.veche așezare din fosta țară 
paie Cai dida 45, sucar: 2004, pp. 130-133, 

4 Ghenuţă Coman, Statornicie, continuitate — Repertoriul 
arheologic aljudeţului Vaslui, Editura Litera, 1980, 394 pp 
cu 175 fig. în text, desene de o valoare excepțională dintre 
care 76 de hărți de-o mare exactitate. | | 

5 Gheorghe. Olteanu, Repertoriul arheologic al judeţului 
Dâmboviţa, voi. |, A-M, Editura Cetatea de Scaun, Târgoviște 

6 Ion Nania. Mozăceni — o veche așezare din fosta țară Vlașca, 
2004, 790 pp: + 17 pl. color. | 

Începuturile orașului Pitești 


Tradiţia întemeierii Piteștilor pu i 
numele oraşului — primele atestări 


Până la jumătatea secolului al XX-lea, când 
populaţia Piteştilor era majoritară din descendenții 
orăşenilor, tradiţia generală păstra două variante 
privind originea așezării, ambele variante erau 
cunoscute de toţi locuitorii vârstnici. Convingerea 
generală era aceea că, pe vremea năvălirilor barbare, 
locuitorii se refugiau în desișurile zăvoaielor pline de 
sălcişuri şi stuhărișuri existente în partea de jos a 
Orașului, dar ţineau să adauge și că „numele orașului 
poate că-i vine şi de la faptul că se află pitit între dealuri, 
ascuns ca într-un fel de cov (crov) uriaş”. Așadar, prima 
variantă, cu două subvariante, avea la bază vb. a (se) 
piti. A dova variantă intră în domeniul legendei mitice, 
întemeietorul fiind un vânător care a bătut țărușul unui 
sat ce-i va purta numele; legendarul vânător era numit 
când Pitu, când Pitea, chiar și de același povestitor. 

Suntem convinşi de valoarea etnoculturii în 
dovedirea adevărului istoric, dar etnocultura trebuie 
corelată obligatoriu cu celelalte științe — lingvistică, 
istoriografie, geografie, etnobotanică, etnozoologie etc. 
Se cunoaşte că „In limba română nu avem oiconime 
(nume de localități) formate de la verbe” și „Din 
păcate, mulţi intelectuali (titrați, n.n.), printre care şi 
învățători şi profesori de limbă română, consideră că 
oiconimul Piteşti provine de la a se piti și explică 
elevilor că Piteştiul este pitit între dealuri și păduri. Nici 

măcar acest pseudoargument nu este valabil: Piteștiul 
nu este „mai pitit” decât Câmpulungul sau Curtea de 
Argeş”. - 
Desigur că etnocultura, greșit interpretată, poate 
juca adeseori și unele farse. Aici avem în vedere satele 
Pitulaţi, Pitulaţii Noi și Pitulaţii Vechi din judeţul 
Buzău”. După tradiţia locală, satele şi-au luat numele de 
la faptul că pe vremea năvălirii barbarilor (uneon 
specificându-se: năvălirea tătarilor sau năvălirea 
turcilor). localnicii s-au pitulat acolo în răchitișurile ȘI 
trestișurile de nepătruns ale Buzăului. Defrișând și 
curățind terenul, ei au întemeiat acolo cătune 
statornice. Nici în acest caz, oiconimele nu-și trag 
numele de la vb. a (se) pitula = a (se) piti, ci de la adj. 
pitulat, pitulaţi (ascuns, ascunși). Am mai aminti apol 
numele satului Pitoi, cu baza Pit-, din componenţa 
comunei Priboieni, judeţul Argeș, care pomenește 
porecla Pitoi, s.n., din augmentativul lui pită + suf. -oi. 
Fără discuţie numele orașului nostru are origine 
antroponimică, legenda întemeierii fiind cunoscută Și 
de Nicolae lorga care arăta că „satul Pitului, de unde 
Piteștii (cf. Pitulescu; și Titu, Titeşti), care, fiind la 
răscruce, a devenit mai târziu un târg și la urmă un 
oraş”, iar Constantin C. Giurescu spunea despre Pitești 
că aşezarea „întemeiată de un Pitu sau Pitea se pare că 
ajunsese la sfârșitul veacului al XIV-lea târg”. 


Piteștiul văzut în 1794 de Luigi Mayer 





Dintr-o altă legendă despre Vodă ăl Bătrân aflăm 
că s-a întâmplat „în pragul primăverii aceleia când 
bătrânul Vodă cobora din curtea sa de la Argeș, spre 
moșiile și morile sale din târgul bătrânului Pitea, cel cu 
douăzeci și șapte de nepoți, voinici între voinici, ce 
semănau leiţi bâtului lor, bătrân între bătrânii care prin 
sfatul lor conduceau obștea. Surâdea în barbă voevodul 
când auzea numai cuvinte de laudă despre supușii săi și 
pe toți spunând: târgul Piteştilor, de parcă numai ei ar 
fi fost locuitorii acestei vetre. Dar de, cine-i om, om 
rămâne și numele-i slăvit nu piere niciodată, cum n-a 
pierit și n-o să piară numele Piteştilor””. Deși legenda 
vorbește despre Mircea cel Bătrân, păstrat în conștiința 
locuitorilor din Argeș, din zona istorică Vlașca și din 
nordul Olteniei cu numele Vodă ăl (cel) Bătrân, ea are 
un substrat mult mai vechi atunci când pomenește de 
bătrânul Pitea, de vreme ce numărul nepoților este un 
multiplu al numărului trei, număr magic în epoca 
matriarhală. 

În ceea ce priveşte onomasticul Pita, Pitea, Pitu și 
derivatele Pitaș, Pitău, Piteș, Pitiș se presupune că ar 
avea la origine apelativul pită (pâine). Dar „în această 
privinţă suntem încă în incertitudine”, deoarece 
„pentru analogie trimitem și la ciupercile: pita lui 
Dumnezeu, pita vacii, pitarcă, pitoaşcă etc”. Amintim 
că nu numai o serie de ciuperci din familiile Boletaceae 
ori Russulaceae poartă astfel de nume", ci şi cunoscuta 
iarbă grasă (Portulaca oleracea L.) din fam. 
Portulacaceae este numită uneori pita porcului'; 
cunoscutele roșcove, fructe provenite din import, 
numite pe alocuri pita lui Sântion ori pita lui Sfântu 
Ioan”, ies din cadrul discuţiei noastre. 

Putem dovedi oricând și oricui că dintre 
popoarele Europei suntem singurii care nu ne 
cunoaștem obârșia tuturor cuvintelor; aceasta fie din 
neștiință și neînțelegere, ceea ce scuză oarecum pe 
cercetătorii din această categorie, fie din rea-voinţă, cu 
scopul de a lovi în vechimea și statornicia poporului 
român, ceea ce însemnă crimă împotriva naţiunii 
române. 

Tot românul știe că vb. IV, refl. şi tranz. piti, (-esc) 

înseamnă a (se) ascunde ghemuindu-se, făcând (u-se) 
ghem, făcând (u-se) mic, a (se) pitula; același radical îl 
aflăm și în adv. pitiș, „făcându-se mic, pitindu-se, pe 
furiș, tipi”, precum și în adj. pititel „mititel” (din pit + 
mititel). Despre pit-, care stă la baza acestor cuvinte, s-a 
spus că este „radical de origine nesigură, din care s-au 
format numeroase derivate: PITI. PITIC. PITITEL, 
PITULA etc”*. Autorul consideră şi genericul pitulice, 
prin care poporul nostru denumește mai multe specii 
de păsări, ca provenind din pitula, iar acest verb 
„dintr-un radical *pit., „mic”"; logic și adevărat. 

Din nefericire, ca și în cazul altor sute de cuvinte, 
Dicţionarul explicativ al limbii române, elaborat de 
Academia Română în anul 1975, înlătură acest adevăr 
câștigat oarecum pe jumătate de lingvistica românească 
și ne conferă pentru originea vb. piti, pitesc, subst. pitic, 
iar pentru pitic, sl. pitiki*, în felul acesta toate cuvintele 

noastre care au la baza multimilenară pit- au, în 
concepţia lingviştilor noştri, origine slavă. Este adevărat 
că încă mai dinainte se arătase despre vb. piti că are 
„Origine necunoscută”, iar pentru pitic, adj. şi subst. 
consemnându-se: „Vechiu bulg. PITICU din gr. 
PITHICOS, maimuţă)”. În realitate cuvintele 
românești provin dintr-un fond străvechi, din care se 
trag și gr. Jhînx&s (6) „maimuţă; om mic și urât ca o 
maimuţă”, ori Îlvrvios „pitulice”. Și mai grav este faptul 
că pentru s.f. pită, -te s-a propus: „comp. bg. srb. ung. 
pita”, iar lingviştii actuali au dat un verdict hotărât: 
„Din bg. pita”. Pare incredibil, dar dicționarele noastre 
nu consemnează cel mai răspândit sens al s.f. pită, 
afirmând că este „pâine dospită la cuptor” sau, simplu, 
„pâine”*. Dar, în cea mai mare parte a Olteniei, 
Munteniei și în sudul Moldovei, pita este o pâine 
rotundă, de mici dimensiuni, din cocă dospită și coaptă 
la cuptor, spre deosebire de pâinea coaptă în ţest, de 
dimensiuni mai mari, pe măsura țestului. Lăsând la o 
parte faptul că nu bulgarii, sârbii sau ungurii ne-au în- 
vățat să facem pâine, fie pită, fie lipie, de vreme ce ţestul 
este dovedit cu siguranță pe pământul românesc încă 
din cultura Gumelnița”, apelativul pită are la bază 
aceeaşi rădăcină străveche pit-, din care provine și near. 
Ilirra „pită”, „plăcintă”. Mai amintim că nici un 
dicționar românesc nu consemnează apelativul pitu, 
s.m. sing., unul din multele nume purtate de micuța 
păsărică din fam. Troglodytidae, Troglodytes 
troglodytes (L.),1758, într-un singur loc amintindu-se 
doar numele ardelenesc „PIT „împărătuş”, socotit 
„Nume de origină legendară”. Avem, așadar, pentru 
onomasticul legendarului întemeietor al Piteştilor nu 
numai apelativul pită, dar și s.m. cu două forme: pit, 
pitu, iar „în nume trebuie admis ca sigur radicalul Pit”*. 
Deși toponimele cu sufixul -eşti sunt frecvente, Pitești 
apare destul de rar. În Moldova aflăm în secolul al XVI-lea 
satul Pitești pe Bârlad, astăzi Brăhășoaia din judeţul 
Vaslui”. În “Ţara Românească jupâneasa Anca a 
cumpărat la 27 februarie 1598 ocina Novăceasca de la 
Drăceșu, judeţul Ilfov, care se întindea până în hotarul 
Piteștilor”, azi satul Piteasca, judeţul Ilfov* (Pit > Piteşti 
> £. Piteasca, precum: Ion > loneşti > f. loneasca). La 10 
mai 1626 -aflăm .mai mulți martori pentru ocinele 
cumpărate de. Nica din Târgu-Jiu în satul Viezuri, 
proveniţi  din::satul: gorjan Pitești”, dar cel mai 
important este documentul din 28 octombrie 1636 prin 
care Matei Basarab întărește „Ștefului de la Piteşti după 
Pasărea, din judeţul Elh<ov> și .cu feciorii lui, câţi 
Dumnezeu îi'va da, ca să fie lui: moșie la Gănești de Jos 
și la Pitești de:Sus... Pentru că este al lui bătrână și 
dreaptă moşie și de baştină...”, pentru că „Șteful 
Piteșteanul, el a. avut pâră înaintea domniei mele ... 
pentru moșia --de la Gănești de Jos şi de la Piteşti de 
Sus”*. S-ar părea că. acest document, coroborat cu 
fragmentele de etnocultură care s-au păstrat, să ajute la 

lămurirea unor evenimente semnificative. Cu tema Pit- 
aflăm consemnată în Transilvania localitatea Pitvaroș”, 
evident un nume compus din Pit + varoș. 

Când a apărut orașul Piteşti este greu de spus. Din 
punct de vedere arheologic este singura capitală a 
unuia din judeţele vechi ale ţării încă necercetată, ca de 
altfel şi împrejurimile sale. Cele mai vechi urme din 
Evul Mediu sunt cele descoperite cu ocazia CONsiruIri1 
blocului de pe strada Doamna Bălașa nr. 3, datate în 
secolul al XIII-lea.” Având însă în vedere răd. Pit- și 
sufixul -eşti, vechimea este foarte mare. Dacă am socoti 
suf. onom. -escu ca fiind comun cu suf. diminutival gr. 
1oxos*! (cf. Ionescu = lon + -eseu), transformat în suf. 
toponimic —ești, vechimea poate cobori mult în timp, 
dar a așeza la Piteşti cetăţile getice Helios, ori 
Argedava” rămâne în domeniul presupunerilor fără 
temei de la sfârşitul secolului al XIX-lea. 

Prima atestare documentară a orașului Pitești 
datează din 20 mai 1388 când Mircea cel Bătrân 
dăruieşte ctitoriei sale, mănăstirea Cozia, printre altele, 
„si o moară în hotarul Piteştilor”, prilej cu care și „jupan 
Stanciul Turcul şi-a dat satul Crușia, ca să fie al 
mănăstirii”, precum „A dăruit şi alt boier al domniei 
mele, Stanciu al lui Balco, o bucată de ocină pe Arghiș, 
pe care a cumpărat-o de la Ștef, cum şi cu vii”. De 
acum ieşim din domeniul speculațiilor; moștenirea 
etnoculturală se corelează perfect cu știrile scrise. 

Documentul atestării Piteştilor nu ne dezvăluie 
statutul așezării. Cu numai trei ani mai înainte, în 1385, 
doi pelerini germani, Peter Sparnau și Ulrich von 
Tennstădt, au traversat Ţara Românească, venind 
dintr-un pelerinaj la Ierusalim. Sosind de la Târnovo 
(Tirnago) la Șistov (Czwista), ni se relatează: „Aici am 
trecut Dunărea (Tirmaw - probabil = Tunnaw). Apoi am 
sosit în Ţara Românească (Das Lant Walachei) unde are 
si voevodul de aici un oraş care se numește Șiștov 
(Zimnicea de azi, în vechime „Podul Șiștovului”).” De la 
Şiștov am mers la Rușii de Vede (Russenart); după aceea 
la Nuwestad (Oraşul Nou = Pitești, n.n.), după aceea la 
Argeş (Nerx), după aceea la Câmpulung (Langrowe. 
Corect: Lange Aue)””. Intinerarul are o importanță 
deosebită deoarece ne dovedește că oraşul Pitești 
devenise nu de multă vreme oraș, pelerinii numindu-l 
Oraşul Nou, așezat pe unul din cele mai importante 
drumuri medievale ale ţării, drum care lega capitala 
Argeş cu Turnu,” la Rușii de Vede bifurcându-se și spre 
Podul Şiştovului (Zimnicea). 

Un alt document de o excepţională valoare pentru 
statutul Piteştilor şi despre marile drumuri pe care se 
afla aşezat orașul Piteşti este itinerarul latin Itinerarium 
de Brugis, datat între 1380-1390, provenit tot dintr-o 
sursă germană. Itinerarul din Bruges indică drumurile 
de pelerinaj care străbat, pornind din Bruges, toate 
ţările Europei în afară de Angiia și Portugalia; el 
străbătea şi Ungaria, Transilvania și Țara Românească. 





După Sibiu, pelerinii au ajuns la Argeș - Merp = Nerx), 
probabil prin Valea Oltului și Topologului și apoi la 
Piteşti numit Nieuwemere (= Nieuwermerkt), deci 
Târgul Nou. De la Pitești, drumul continua spre sud 
până la Ciupa (Suppa)”, pe Neajlov, apoi prin satul 
Romanați și pe la est de satul Româneșii, urmând 
Drumul Mare (Drumul Misilor), care s-a păstrat până 
azi cu acest nume pe moşia Mozăcenilor, pe la est de 
pârâul Mozacu* de unde ajungea din nou pe Neajlov 
la Valea* şi de acolo la Giurgiu şi mai departe până în 
Orient. i 
S-a afirmat şi rămâne pe deplin adevărat câ 
„Raritatea toponimului Pitești impune concluzia că nu 
provine prin fenomenul de roire a satelor”. Din cele 
două itinerarii străine aflăm că în momentul când 
Piteştii apar documentar, la 1388, avea deja statut de 
oraş sau de târg, dar faptul că era oraș sau târg nou 
dovedeşte că așezarea era mult mai veche, evoluţia unui 
sat pentru a deveni oraș fiind foarte lentă, necesitând 
timp îndelungat la începutul Evului Mediu românesc; 
la această evoluţie a Piteștilor a contribuit, fără îndoială, 
și aşezarea sa la unirea celor două drumuri de 
importanță europeană de la sfârșitul secolului al 
XIV-lea. | 
Prin poziţia sa, orașul Piteşti a fost puternic 
implicat în marile evenimente din timpul lui Mircea cel 
Bătrân. În urma cumplitei încleștări a bătăliei de la 10 
octombrie 1394 din Rovine, din vestul satelor Găleșești 
şi Țuţuleşti,! Mircea s-a retras la circa 3 km spre vest de 
drumul Piteşti - Curtea de Argeș, în pădurea Trivale, pe 
locul unde se află Biserica Sf. Dumitru care, conform 
tradiţiei orale, „a fost o biserică ridicată de Mircea cel 
Bătrân şi ostașii lui, pe locul unde s-au odihnit după e) 
luptă crâncenă cu turcii. Spuneau bătrânii că atunci, în 
lupta aia, au murit atâţia turci de-au înroșit pădurile cu 
sânge; se făcuseră mlaştini de sânge de se scufundau 
caii aproape de genunchi. S-au apucat și-au făcut-o din 
lemn chiar atunci și s-a sfințit în ziua Sfântului Dumitru, 
în ziua de 26 octombrie, dar în ce an o fi fost, nimeni 
nu mai ştie. De atunci drumul care merge spre 
Ciocănăi, pe lângă biserică, și o ia spre Cotmeana, după 
ce ocolește Râpa Roșie, se numește Drumul lui Mircea. 
Nu ştiu de ce unii bătrâni îi mai spuneau Drumul Morii 
si Drumul Morii lui Mircea; o fi fost probabil și vreo 
moară pe-acolo, sau prin altă parte. Cine mai știe?” Nu 
avem nici o îndoială că este vorba de lupta de la 10 
octombrie 1394 de la Rovine-Ţuţulești, mai ales că 
memoria Sf. Dumitru era comemorată, până înainte de 
al doilea război mondial, prin aprindere de lumânări Și 
de bătrânele satelor Odăeni și Suseni la Troiţa lui 
Rădan, aflată în punctul unde Drumul Mare (Drumul 
Turnului) atinge Rovinele. Era și firesc ca Mircea, după 
luptă, să se retragă spre nord, în punctul cel mai 
favorabil pentru a se apăra în cazul unui nou atac, de 
unde putea să supravegheze orice mișcare a trupelor 

invadatoare pe drumurile principale ale țării şi unde 
oastea română să nu fie observată. Punctul cel mai 
potrivit pentru o astfel de situaţie era locul pe care se 


află azi Biserica Sf. Dumitru. Dinspre Rovine-TȚuţulești, 
Mircea s-a retras pe Drumul Mare (Drumul Turnului), 
care venea pe la vest de satul Boieni, prin Pârvu Roșu, 
pe digul Eleșteului lui Grecu, la Bradu-Geamăna, și de 
aici a apucat pe drumul ce trecea prin fostele păduri 
Colunelu - Maior Roşu — Papucești-Marineasca — 
Stănceasca, pe unde se află azi stația de gaze, pe la vest 
de Cornul Vânătorului, prin Parcul Zoo - Poiana 
Valjan, direct la Biserica Sf. Dumitru, distanţă de 
aproximativ 24 km de Ţuţulești. 

Locul era foarte bine ascuns de pădurile seculare 
care-l înconjurau din toate părțile, apărat de vâlcele 
adânci, spre sud aflându-se Valea Bisericii, cu un afluent 
în amonte, pe partea stângă, Vâlceaua Năvlegului, iar 
spre nord, Valea Grozii, printre acestea trecând Drumul 
lui Mircea, Drumul Morii sau Drumul Morii lui Mircea, 
fără a se mai ști că este vorba de moara dăruită de 
Mircea cel Bătrân la 20 mai 1388 ctitoriei sale, 
Mănăstirea Cozia, și aflată „în hotarul Piteştilor”. 

Chiar dacă s-a afirmat că la Valea Rea — Argeş este 
o „biserică de lemn Sf. Dumitru, construită la începutul 
secolului al XIX-lea de Martin Buliga și Hagi Tenea”“, 
aceștia, tot conform tradiţiei, au reparat-o. Istoricul 
acestei biserici scris de preoţii parohi se află azi la 
Muzeul Judeţean Argeș și citim: „În timpul lui Mircea 
cel Bătrân, Voevodul Ţării Româneşti, pentru satul 
Valea Rea a fost construită în anul 1402 biserica cu 
hramul Sf. Ierarh Nicolae și Sf. Mucenic Dumitru”. Din 
nefericire, o mână criminală a pus foc bisericii în iarna 
1989/1990; biserica a fost refăcută. 

În ceea ce priveşte dania făcută de boierul Stanciu 
al lui Balco „pe Arghiș, pe care a cumpărat-o de la Ștef, 
cum și cu vii”, tradiţia a păstrat totul până în secolul al 
XIX-lea şi parţial până la jumătatea secolului al XX-lea. 
La 23 februarie 1834, printre cătunele care aparțineau 
de oraş se afla și Valea Stancii“, iar în hotărnicia moșiei 
orașului Piteşti din 30 iulie 1845, „pe laturea de din sus 
cu Schitul Trivalea și Sf. monastire Cotmeana”, orașul se 
răzorea cu moșia Stănceasca, iar hotarul satului Smeura 
cu moşia orașului pornea „din drumul ce merge printre 
coadele Gemeniţii și merge drept prin rede spre miază- 
noapte... până în drumul cel mare despre Valea Stancii 
ce merge la Pitești”, iar „pe laturea de din sus a moșii 
orașului”, „se învecinește în lungime până la un loc cu 
schitul Trivalea, iar de acolo și până în apa Argeșului cu 
moșia Stănceasca a sfintei monastiri Cotmeana”. La 20 
aprilie 1856 stabilindu-se barierele de intrare în Piteşti, 
a doua barieră se afla în Valea Stancii.” Așadar boierul 
Stanciu a rămas permanent în. amintirea piteștenilor 
prin aceste toponime care amintesc de soția sau poate 
de fiica boierului după ce acesta, conform tradiţiei, a 
murit într-o luptă, fără ca memoria colectivă să păstreze. 
momentul, locul luptei sau data; este de presupus că 
aceasta s-a întâmplat în marile :confruntări ale. lui 
Mircea cel Bătrân. Principal. este faptul că boierul 

Stanciu al lui Balco a rămas în memoria piteştenilor şi a 
locuitorilor din Ciocănăi și Smeura prin moștenirea 
toponimică. 

Propunerile ca Balcov, din hrisovul lui Mircea cel 
Bătrân, din 20 mai 1388, să fie emendat în Bascov, 
„corespunzător numelui satului din hotarul Piteştilor, 
unde va fi fost și ocina dată”, ori că „e mai bine să 
îndreptăm în Baţcov, forma veche a numelui satului 
Bascov de azi, a cărui atestare documentară urcă până 
la acea dată”, nu pot fi luate în consideraţie deoarece 
ocina cumpărată de Stanciu al lui Balco de la Ștef nu se 
întindea în lățime până la pârâul Bascov. Așadar 
numele vechi al satului Baţcov, nu poate fi „legat de al 
unei persoane, Stanciul Balcov, tradus de obiceiu Stan- 
ciu al lui Balco”, și nu „trebuie să ne gândim că poate fi 
atât numele moșiei lui Stanciu, cât și al genitorului 
său”. Și în această privință moștenirea etnoculturală ne 
dă lămuriri precise. Moșia Stănceasca se întindea spre 
vest de-a lungul Văii Stancii, în secolul al XIX-lea, „pe 
din sus cu Schitul TIrivalea”, conform tradiţiei 
cuprinzând în vechime Valea Balea, afluent pe dreapta 


Sculptură monumentală în bronz 
realizată de Grigorie Minea și Aurelian Bolea, 
amplasată în centrul municipiului Piteşti, 
lângă Teatrul AJ. Davila. Foto: L. IANCU 

Văii Rogozului, de la nord de satul Smeura, mergând 
spre vest până pe Dealul Bal, cuprinzând și Covul 
(Crovul) Taomirului, toponime încă viabile și. astăzi. 
Chiar dacă unele legende urcă în mitologie până în 
vremea miticului rege Bal, iar aici se află o mare aşezare 
getică din epoca bronzului, suprapusă de alta mai 
târzie, nu se pot trage concluzii verosimile. 

ORGANIZAREA ȘI DESFĂȘURAREA 
PLEBISCITULUI 
DE LA 24 FEBRUARIE 1938 
ÎN ORAȘUL PITEȘTI 


După cum se ştie, liderii celor. două mari 
democraţii occidentale, Franţa și Marea Britanie, nu au 
ezitat să ceară regelui Carol al II-lea stoparea 
ascensiunii Mişcării Legionare spre putere, chiar și 
printr-o lovitură de stat. 

Primind „binecuvântarea” Parisului și Londrei, 
regele a intervenit energic, la 10 februarie 1938, 
punând capăt regimului democratic întemeiat pe 
partide politice. Lovitura de stat de la 10 februarie a fost 
primită cu un sentiment de ușurare de masa populaţiei, 
suprasaturată de agitația partidelor politice, iar liderii 
partidelor politice nu au reacționat energic. Constantin 
I. C. Brătianu a fost de acord ca mai multți fruntaşi 
liberali să facă parte din guvernul Miron Cristea. Iuliu 
Maniu s-a mulțumit să declare că suveranul comitea o 
greșeală asumându-și direct răspunderea, iar Corneliu 
Zelea Codreanu a decis dizolvarea partidului Totul 
pentru Ţară, declarând că „timpul nostru încă n-a 
venit. 

In proclamația către ţară, difuzată la 11 februarie, 
Carol al Il-lea afirma că va depoliticiza viața publică, 
anunțând introducerea stării de asediu și a cenzurii pe 
întreg cuprinsul României; au fost numiţi noi prefecți 
în toate județele țării și revocată convocarea corpului 
electoral. La 20 februarie a fost publicată noua 
Constituţie, care a fost supusă cetăţenilor spre „bună 
știință și învoire” la 24 februarie, rezultatul fiind pozitiv 
cu un vot de 99,87%. Promulgată la 27 februarie 1938, 
Constituţia prelua circa două treimi din articolele legii 
fundamentale din 29.03.1993, care stătuse la baza 
regimului democratic din România interbelică. 

„Regimul totalitar din România -— declara Valer 
Pop — este o formă fără conţinut, mai mult o parodie, 
decât o realitate”. 

Pasiunea regelui pentru uniforme, parade, 
mitinguri, demonstraţii sportive devenise preocuparea 
de bază a guvernanțţilor. Uriașul arsenal propagandistic 
era folosit aproape exclusiv pentru elogierea lui Carol al 
II-lea. Radioul - care până atunci era puţin implicat în 
probleme politice - a devenit un instrument 
fundamental în slujba regimului personal al regelui. 
Presa publica zi de zi știri și reportaje despre activitatea 
suveranului, prezentată în termenii cei mai elogioși. 

Prin ordinul telegrafic al Ministerului de Interne 
nr. 56 din Î martie 1938, s-a dispus întocmirea de 

rapoarte amănunțite (la nivel de țară) asupra 
condițiilor în care s-a efectuat plebiscitul de la 24 
februarie. 

Prefectura judeţului Argeș, prin adresa nr. 
2564/2.03.1938, solicita primarului orașului Pitești să 
culeagă și să povestească întâmplările cele mai 
caracteristice, care au dovedit entuziasmul populaţiei. 
Manifestările individuale sau colective petrecute cu 
acest prilej trebuiau relatate în scurt, cu date precise şi 


înaintate prefecturii până în dimineața zilei de 10 martie, 
întrucât pe ziua de 15 martie erau cerute de minister. 

Primarul orașului s-a conformat ordinului şi a 
înaintat, potrivit instrucțiunilor date, un raport asupra 
modului cum s-a efectuat plebiscitul din orasul Pitești: 

„Ziua de 24 februarie 1938, a însemnat pentru 
oraşul nostru o măreaţă și entuziastă manifestare de 
patriotism. Îmbrăcat în haina de sărbătoare, împodobit 
cu drapele și cu frumoase ghirlande de brad, orașul 
Piteşti a trăit o înălțătoare zi care va rămâne adânc 
întipărită în sufletul cetățenilor săi. Natura însăşi lua 
parte la această zi și soarele își revărsa lumina din belșug 
pe străziile viu populate ale orașului. 

Încă de pe la ora 7 dimineaţa, mulțime de oameni, 
îmbrăcaţi în haine de zile mari, roiau pe străzi încoace 
şi-n colo. 

Se putea citi pe feţele lor o însuflețire neobișnuită 
până atunci, care lăsa să se înțeleagă că se petrec lucruri 
mari în viața — de toate zilele a unui popor, chemat să-și 
hotărască un viitor mai strălucit, o viață nouă. Erau 
chemaţi din înaltul îndemn al Majestății Sale, să se 
rostească și să-și dea încuviințarea pentru noua Lege de 
temelie a destinelor sale în viitor, CONSTITUŢIA. 

Și astfel, pătrunşi de importanţa acestui moment 
istoric, pășeau spre cele două secţii de votare, plini de 
nădejde şi de adâncă încredere în ei înșiși. 

- Într-adevăr cu acest prilej s-au petrecut scene de 
impresionantă  duioşie, care dovedesc înaltele 
sentimente de patriotism, de caldă manifestare pentru 
Suveranul ţării, răspunzând astfel cu aceiași dragoste la 
chemarea Sa. La ora 8 dimineaţa, cele două secţii de 
votare de la Școala Primară nr. 1 de fete din Bulevardul 
Elisabeta” şi de la Școala Primară nr. | de băieți din str, 

Brătianu erau asaltate de numerosul public, care căuta 
să aibă întâietate la votarea Constitutiei. 

La secţia l-a din Bulevardul „Elisabeta”, cei dintâi 
care îşi dau voturile de aprobare sunt domnii: Emanoil 
Spiridon, avocat, Gh. Găluşcă și Teodor Cerchez, 
farmacişti, urmaţi de alte persoane de seamă ale 
orașului. 

De la orele 08.00 a.m. și până la orle 18.00 s-a 
perindat un număr de 2.333 votanţi, dintre care numai 
3 au votat împotrivă. 

Menţionăm următoarele momente caracteristice 
la această secţie de votare: 

1]. Prezentarea în grup, în frunte cu directorul, a 
profesorilor Liceului „Brătianu” şi a personalului 
administrativ în număr de 48, care au votat aprobarea 
noii Constituţii cu unanimitate și în chip solemn 

2. Un moment impresionat a fost venirea la vot a 
domnilor Dumitru C. Milea şi Mihai Botez, proprietarii 
circului din localitate, care greu încercaţi prin 
pierderea unui mimunat cal poney, ce le murise cu 
puţin timp înaite de a veni la vot, din cauza lipsei 
mijloacelor. de îngrijire, au ținut totuși să nu piardă 
această frumoasă ocazie de manifestare patriotică 

3. Vrednic de laudă este gestul echipei unui tren 
de marfă abia sosit în staţia Piteşti, după un drum lung 
de la Turnu-Severin, care în loc să se ducă să se 
odihnească în cazarma C.F.R. din apropierea staţiei, nu 
a pregetat să vină în frunte cu conducătorul Păun 
Smarandache de fel din Balș — Romanați, spre a-și da 
din toată inima votul de aprobare. - 

4. O altă. scenă plină de puternică duioșie este 
înfățișarea la secţia de votare a săteanului Gheorghe 
Sâru din județul Dâmboviţa, vânzător ambulant de 


Sal 


petrol, care lăsându-și căruța sa în afară de raza de vot, 
a venit singur și legitimându-și identitatea cu buletinul 
din comuna natală, a cerut cu ochii plini de lacrimi să i 
se dea voie să-și facă datoria de bun român. 

5. Alt caz demn de relevat este acela al 
pensionarului Constantinescu Ilie, de 62 ani, din oraș, 
care fiind încă suferind în urma unei gripe infecțioase, 
a venit cu pași şovăitori în sala de votare și făcându-și 
semnul crucii a strigat: „Să trăiască Majestatea Sa 
Regele”, rostind apoi la întrebarea preşedintelui un 
hotărât şi energic „Da”. 

La secţia a Il-a de votare, s-au prezentat în total un 
număr de 1.769 votanţi, dintre care numai 5 au fost 
contra ratificării. 

Și la această secţie de votare n-au lipsit scene de 
manifestare patriotică. 

Printre prezentările în bloc, amintim pe aceea a 
Corpului Judecătoresc din localitate, în frunte cu 
domnul Ștefan  leodorescu  prim-prezident al 
Tribunalului Argeş; apoi, membrii clerului din oraș, sub 
conducerea  protoereului  Marinache Popescu; 
funcţionarii Casei Asigurărilor Sociale, în frunte cu 
domnul Cornel Zamfirescu -— șeful instituţiei, precum și 
funcționarii Administraţiei Financiare Argeș, în frunte 
cu domnul administrator financiar Emil Varabiescu. 

- Între alte instituţii din oraş, sau prezentat la ora 
9,30 dimineaţa și funcţionarii primăriei orașului Pitești, 
unde după predarea tabloului respectiv în mâinile 
preşedintelui secţiei de votare s-a luat act de 
unanimitatea ratificării printr-un energic și entuziast 
strigăt de „DA”, pronunţat de toți într-un glas, care a 
făcut să vibreze întreaga sală. 

Relevăm vreo câteva cazuri de votare în lipsă, prin 
prezentare de documente astfel: 

Domnul Ștefan Purcăreanu, bolnav fiind, a trimis 
o cerere scrisă, prin care face cunoscut că, neputându-se 
prezenta în persoană, ține să-și exprime pe această cale 
adeziunea și tot odată admiraţia sa faţă de noua 
Constituţie. 

S-au mai primit de asemenea o adeziune scrisă de 
la di. Teodor Tatu și o telegramă de la dl. lon Stamatiu, 
pensionar din oraș, care tot din cauză de boală nu s-a 
putut prezenta în persoană spre a-și manifesta aceeași 
convingere. 

În ultimul timp s-a primit o declaraţie de la 
domnul Dumitru Nicolescu, croitor din oraş, str. Sf. 
Vineri, în care mărturisește că revine asupra hotărârii 
sale anterioare, când votase contra, fiind indus în 
eroare de râu voitori, convingându-se, în cele din urmă, 
de rostul și marea însemnătate a actualei 
CONSTITUȚII. 

Această declarație a fost înaintată Primăriei Pitești 
de Prefectura Judeţului Argeș, spre a se face cuvenita 
rectificare în listele de votanți și spre a fi publicată ca 
exemplu demn de semnalat. 

La ora 18.00, s-a declarat închisă votarea, 
precedându-se la încheierea şi totalizarea rezultatelor 
ce s-au consemnat în procese-verbale parţiale, după 





Restituiri 





care rezultatul general a! Plebiscitului din orașul Pitești 
s-a înscris într-un proces-verbal centralizator, cu 
următorul cuprins: 


- totalul alegătorilor înscriși ........ cnc. 4.885 
= COCA VOTATI O 2 că aa aie oala e ca ie aa 4.102 
- totalul votanţilor pentru .... cecene 4.094 
-4Otalul VOLANULOE CO TUPA ac ipoteca ete bit 8 


Președinții ambelor secţii, împreună cu asistenții 
lor, au plecat apoi de la secţia L-a de votare la primărie, 
unde au prezentat rezultatul Plebiscitului domnului 
colonel Cameniţă, Prefectul Judeţului Argeș. 

Acest rezultat a fost comunicat telegrafic 
Ministerului de Interne de către domnul prefect, în 
seara aceleiași zile. 

La ora 19.00 a avut loc retragerea cu torţe, 
executată de către un pluton de Premilitari în frunte cu 
muzica Regimentului | Vânători „Principele Moștenitor 
Ferdinand”, urmaţi de numerosul public care venise să 
manifesteze într-un impresionant cortegiu la lumina 
torțelor și în strigăte de „URA” şi „Irăiască M.S. Regele 
Carol al II-lea și Constituţia”, îndreptându-se spre 
Prefectură, unde a avut loc defilarea în faţa domnului 
Prefect al judeţului. 

Și astfel s-a încheiat această măreaţă zi, în care 
cetățenii orașului Pitești şi-au exprimat cu prisosință 
încrederea faţă de noua Constituţie, manifestând astfel 
toată dragostea şi devotamentul lor pentru Marele și 
Înțeleptul lor Suveran. 

În 28 februarie, cu adresa 59, se cerea primarului 
orașului să înainteze poliției numele și prenumele celor 
ce au votat împotriva Constituţiei. Cu adresa nr. 
1822/28.02.1938 se înainta, confidenţial, numele celor 
8 persoane: 

1. Bucur Constantin — contabil Banca Pite;u, str. 
Sf. Vineri nr. 16; 

2. Erbaşu Gh. lon — doctor — str. Brătianu 4; 

3. Constantinescu Alin — avocat — str. Serban Vodă 
nr. 195; 

4. Năstăsescu Petre — armurier — str. Sf. Vineri; 

5. Nicolescu G. Ștefan — avocat — B-dul Elisabeta 
nr. 64; 

6. Hodoroagă C. Ion — avocat — B-dul Ferdinand 
nr. 95; 

7. Popescu G. Marin -— avocat — str. Șerban Vodă 
nr. 119; 

8. Nicolescu Dumitru — croitor — str. Sf. Vineri. 

Ministerul de Interne cu ordinul nr. 67 din 08.03 
ordona autorităților să aplice amenzi tuturor 
alegătorilor care nu s-au prezentat la vot. Nu erau daţi 
în debit sătenii săraci, cu motive bine justificate, care 
„impuşi de nevoi” sau „inconștienţi” de importanţa 
actului au lipsit. Se cerea pretorilor şi primarilor „să nu 
lase să se dezlănțuie patimile și pornirile rele”, să nu 
dea curs liber persecuțiilor, iar amenzile să se dea 
repede pentru a nu se pierde efectul”. 

Totodată se cerea numele funcționarilor publici 
care nu depuseseră jurământul pentru a se lua măsurile 
legale. 

Ministerul de Interne cu ordinul 3487 din 
05.03.1938, relevând liniștea cu care s-a votat noua 
Constituţie, aducea mulţumiri tuturor autorităţilor care 
au „privegheat la îndeplinirea marelui act”. 

În 19 aprilie 1938, Anton Ionescu și Ion Popescu, 
preşedinţii secţiilor de votare din ziua de 24.02, 
conformându-se ordinului M.I., au verificat listele 
electorale din acea zi şi au constatat că un număr de 
1360 de alegători au lipsit nejustificat și conform art. 69 
din Legea electorală i-au amendat cu amendă civilă de 
500 lei. 

S-au făcut multe contestaţii, unii cetățeni fiind 
înscriși pe liste de votanți diferite, unde figurau fie că au 
votat, fie că nu. Alţii au votat în alte orașe, dar aveau 
dovada vizată pe cărțile de alegător. 


Aceste încurcături privind listele de alegători 
și secţiile de votare unde trebuiau să voteze au 
determinat multe contestaţii privind plata amenzilor. 
Astfel din cei 207 comercianţi din orașul Piteşti doar 3 
au fost daţi în debit, dar după verificările efectuate s-a 
dispus încetarea urmăririi de către Administraţia 
Financiară Argeş. 

La un an de la promulgarea Constituţiei 
(27.02.1939) guvernul a hotărât ca această zi să fie 
sărbătorită cu un fast deosebit în capitală în perioada 
23-27.02. Din judeţul Argeș au participat la această 
„manifestare patriotică” 400 de persoane organizate 
într-un batalion al gărzilor naționale. Toate cheltuielile 
legate de transport și întreținere au fost suportate de 
prefectură. 


* Director D.J.A.N. Argeș. 
1 D.J.A.N. Argeș, fond Primăria orașului Piteşti, dos. 
20/1938-939, filele 34-40. 


„Atentate” împotriva lui Petru Groza 


Susţinător al politicii Moscovei în România, Petru 
Groza nu era simpatizat în cercurile politice și nici de 
populaţie. Măsurile de sovietizare îngrijorau lumea 
satului, dar conducătorul trebuia să dovedească lumii 
occidentale că se respectă valorile democraţiei și 
dictatorul Stalin se ţine de cuvânt. Cum americanii au 
cerut alegeri libere, autorităţile de la București s-au 
grăbit să le ofere un spectacol în stil sovietic, dar cu 
partide politice de decor.' Pe fondul luptelor electorale 
s-au produs două incidente nesemnificative, dar pe care 
comuniștii le-au amplificat pentru a putea justifica 
presiunile ulterioare. Primul incident s-a produs în 
noaptea de 9 spre 10 iunie 1946. Trenul în care se afla 
Petru Groza a fost atacat cu pietre pe traseul Pârvu — 
Piatra Olt (gara Pârvu se află astăzi pe teritoriul 
comunei Bradu, judeţul Argeș). Ciudatele arme au 
reușit să spargă un geam, iar autorii au fost căutaţi fără 
rezultat. Incidentul a fost pus pe seama reacţiunii, dar a 
fost fie gestul de ură al țăranilor, fie un „aranjament” al 
comuniștilor. Astfel de evenimente s-au produs în 
continuare pe căile ferate. Al doilea incident s-a produs 
în noaptea de 13 spre 14 iunie 1946 între staţiile Florea 
și Peretu (judeţul Teleorman, în apropiere de Roșierii 
de Vede). S-au tras câteva focuri de armă fără rezultate 
semnificative?. Trebuie să se constate că atentatorii erau 
lipsiţi de orice imaginaţie și alegeau drept ţintă trenuri 
în mișcare, cu o probabilitate de reușită extrem de 


redusă. Cum linia ferată nu era atent supravegheată, 


ceea ce recunosc și jandarmii, se putea recurge la 
desfacerea unor șine sau slăbirea unor buloane pentru 

a provoca o deraiere. De aceea considerăm că au fost 
simple provocări pentru a se trece la întărirea pazei și 
apoi la arestarea adversarilor politici. Să nu uităm că în 


Trădătorul 
de neam 

și țară 
Petru Groza 


Rusia serviciile secrete au regizat: împotriva lui Lenin 


acţiunea în care Fania Kaplan a fost împinsă în prim- 

plan. Documente mai bogate în informaţii vor aduce 

poate mai multă lumină în cazul celor două incidente 
care nu sunt amintite în ultima lucrare despre viața 
primului premier comunist. 

1 Se organizau mari mitinguri de adeziune la politica 
partidului, dar se neglija aprovizionarea cu alimente a 
populaţiei într-o perioadă în care seceta începea să se 
facă simțită. 

2 AND] Argeș, fond Legiunea de Jandarmi Argeș, dos. 
2/ 1946-1947, f. 45. 

din Marginea Codrilor Bâcului 


A vorbi despre Gh. V. Madan (23 octombrie 1872- 
2l noiembrie 1944) fără a-i menţiona şi viețuirea 
meteorică, trecerea în neființă și  dăinuirea 
mormântului său din Dealul Piteştilor, de peste 
jumătate de veac, ar fi o evocare lipsită de finalitate şi 
un gol în biografia neostenitului povestitor din spiţa lui 
Neculce, cântăreţ de balade și izvoditor de icoane 
literare din lumea rurală basarabeană. Noi ne 
incumetăm să umplem astăzi golul, cu sprijinul în parte 
al celor care lau cunoscut, mai îndeaproape sau din 
auzite, din alte mărturii orale şi din câteva documente 
de arhivă. 

Pe uliţa Crinului, aproape de zăvoaiele Argeșului 
și Râului Doamnei, cântate în note înalte de Ion Pillat, 
se allă casa veche cu numărul 22, pe care s-a fixat 
marmura amintitoare a nașterii ilustrului dramaturg 
Alexandru Kirițescu (1888-1961). Sub ea ar fi trebuit de 
mult să se pună şi un înscris care să-l arate piteștenilor 
pe Gheorghe Vasile Madan, găzduit într-o odaie de 
amicul său, autor al: „Gaitelor” („Cuib de viespi”), în 
anii înnouraţi 1949-1944, 

Madan s-a mutat mai târziu într-o încăpere sordidă 
a Hotelului Dacia de pe strada Șerba-Vodă, numărul 28, 
unde a fost găsit neînsufleţit. La parterul clădirii 
funcționau Editura si tipografia „Artistica” ale lui 
Petrache Mitu. “Chiar de aici, de lângă tipografie, 
pornește strada Griviţa, dim capul căreia, şi-n 
pr elungirea Crinului, priveghează Monumentul eroilor 
argeșeni şi mușceleni de la 1877-1878, creaţie (1906) a 
celebrului sculptor. Dimitrie Pavelescu-Dimo, cel care a 
turnat în bronz statuia lui Carol I, salutând cea dintâi 
lovitură de tun a Neatârnării României, trasă de la 
Calafat asupra Vidinului (8 mai 1877). 

În zilele însorite, în compania vreunui cunoscut, 
rapsodul din Truşenii Basarabiei și discipolul Thaliei de 
la Naţionalul bucureștean își făcea preumblările prin 
centrul Piteștiului, cu frumoasele sale clădiri joase, în 
arhitectura eclecticului francez, dar mai ales pe cărările 
Pădurii Trivale, potolindu-şi dorurile de satul copilăriei 
și adolescenţei, din marginea Codrului Bâcului. 

"Ascultându-i . istorisirile lui . Vladimir Tanov, 
președintele fondator al Asociaţiei Culturale Pro 
Basarabia şi Bucovina, îl vedem pe Madan, tânărul de 
19 ani, exmatriculat din Seminarul Teologic din 
Chişinău pentru convingeri naţionale și venit în Țară, 
înotând prin valurile Prutului, ca să fie luat „Sub aripă” 
de Constantin Dobr ogeanu-Gherea şi. B.P. Hasdeu, 
călcând greoi, mătăhălos Și trist, „dus pe gânduri și 

chinuit de servituţiile senectuţii, contempla locurile 
astea de legendă, asemănătoare celor din Lăpușna 
Chișinăului, zărindu-și anii copilăriei îndepărtați şi 
amintindu-și șotiile din joaca de pe ulițele strâmte ale 
Truşenilor. lar când mai crescuse oleacă, îi făcea cu 
ochiul lelița Paraschiţa, fata durdulie si mai bătrâioară, 
frumos desenată, după spusele lui, de Victor lon Popa. 





Dintre basarabenii Sri mai apropiaţi de 
Madan au tost: preotul Nicolae Cotoman, învățătorul 
Petre Stoica, preotul Vasile Trofin şi profesoara Ana 
Ruginescu, care îl primeau în casă și-l omeneau la masa 
leit, | 

Aflat la Chişinău, în 1916, Madan — deşi în vârstă 
de 45 de ani — este mobilizat în armata rusă şi ataşat pe 
lângă Cartierul Armatei a IV-a, comandată de generalul 
Ragoza, cu garnizoana la Tecuci și Bârlad, ca translator 
de limbă română. În această calitate, polcovnicul- 
perevocic a adus servicii aliaților și a trăit momentele 
dramatice ale combatanţilor români, admirând vitejia 
lor fără seamăn, în viforul bătăliilor de la Mărăști, 
Mărășești și Oituz, din vara de foc 1917 şi din zilele de 


zbucium şi glorie pentru făurirea României Mari; 
scriitorul. Madan și-a luat note şi şi-a fixat în minte 


chipuri și profiluri de eroi și fapte de arme, publicate în 
„Viaţa Basarabiei” a lui Pantelimon Halippa, apoi în 
volumul „Răsunete din Basarabia” (1935). Generalul 
argeșean Constantin Christescu, din Pădureţi-Catane, 
comandantul Armatei l-a Române, l-a impresionat prin 
ținuta lui de ostaș, inteligența şi autoritatea sa, acţiunea 














fără şovăială împotriva inamicului și asigurarea reușitei 
operaţiunilor, prin planurile sale tactico-strategice. 
Madan a îndurat părerea de rău când i s-a luat comanda 
generalului român și în consecinţă nu i s-a conferit nici 
ordinul „Mihai Viteazul” din pricina neînțelegerilor cu 
Ragbza, care-l reclamase regelui Ferdinand I pentru că 
nu-și repliase trupele în spatele unităţilor sale, la 6 km, 
pe poziţiile de la Mărășești, în intenția de a-și însuși 
meritele înfrângerii inamicului numai ei, rușii. 

Din iniţiativa lui Madan s-a organizat la Bârlad 
Comitetul Naţional al ostașilor și ofițerilor basarabeni 
din armata rusă, în ziua de 12 mai 1917 și integrarea lui 
în Partidul Naţional Moldovenesc din ău, el fiind 
desemnat ca președinte al acestui comitet. lar când s-a 
ales Sfatul "Țării, istoricul parlament care a proclamat 
Republica Moldova și a hotărât Unirea ei cu România, 
la 27 martie 1918; între cei 138 deputaţi se aflau şi 3 
membri ai Comitetului Naţional: Anton Crihan, 
Gheorghe Mare și Silitraru. Deși atât de târziu, după 90 
de ani la data redactării acestui articol de la Războiul 
Întregirii, găsim nimerit să-l omagiem pe scriitorul și 
actorul basarabean, școlit la Conservatorul din 
București, și soldatul Gheorghe V. Madan și să-l scoatem 
din umbră, pentru a-l rândui în galeria figurilor care au 
lăsat în spiritualitatea românească o dâră de lumină. 

" Despre Madan mi-au mai relatat și câțiva publicişti, 
între care deosebit de sugestive sunt două scrisori de la 
Sabin Popescu-Lupu din Târgu-Jiu, fost învățător la 
şcolile din Chirca și Ruseștii Noi-Lăpușna. În 1929 Sabin 
a avut proces de presă la Chișinău, pentru articolul 
incendiar „Strigăm!”, publicat î în „Opinia Chișinăului”, 
ca în.1939 tot el să scrie și să-i apară romanul Pământul 
viu și alte cărți ai căror eroi erau săteni basarabeni. 
Spunea. că el l-a numit: pe Madan „Creangă al 
Basarabiei” susținându-și afirmaţia și 


următoare, cu data poştei 29 octombrie 1997, să-mi 
scrie: '„(...) După mine; Madan este un veritabil 
Creangă(.. .); scrierile: sale m-au impresionat în. mod 
deosebit”. 


într-o altă 
scrisoare ce mi-a adresat-o la 17 iulie 1995. Ca în depeșa 


Mormântul lui 

" Gheorghe V. Madan, 
Cimitirul Sf. Gheorghe 
„+ «.. din Pitești 


Din Piteşti au scris şi au vorbit despre Madan 
profesorul N.T. Apostolescu, în anii interbelici, și l-a 
urmărit ca prozator și actor profesorul: Nicolae Spinei, 
basarabean, păstrând în biblioteca sa revista: de pe 
vremuri „Boabe de Ep în care figurează la loc de 
cinste și Madan. . | 

La 132 de ani de la naștere, în Trușenii Basarabiei, 
și la 60 de ani de la: moarte, în pribegie, prozatorul, 
slujitorul primei scene românești, folcloristul, 
jurnalistul, combatantul de la Mărășești și memorialistul 
de război, bătrânul holtei Gh. V. Madan are cu 
prisosinţă dreptul la cunoașterea celor de azi a harului 
său artistic şi stăruitoarei trude în culegerea nectarului 
de tradiţii, ziceri şi doiniri, de gânduri nobile și de luptă 
pentru întregirea Patriei, pentru apărarea și păstrarea 
zestrei de spirit, care dă puteri în statornicia neamului 
nostru de sorginte latină, în această parte de lume. 

Acum 9 ani, luând în piept Dealul Papuceștilor, 
dinspre miazăzi de pădurea “Trivale, 


Moldova Gheorghe Cincilei, directorul Muzeului 


Literaturii Române „M. Kogălniceanu” din Chișinău : 


(plecat şi el spre nesfârșitele zări), ne-am . recules la 
împodobit abia de curând de o cruce turnată în beton 
cu fotografie. Şi-n tristețea clipei,. la pâlpâirile celor 
două lumânări aprinse .; la căpătâiul său, ne-am amintit 
vesurile tânguitooare ale lui Șt. O. Iosif, confratele său 


de breaslă de la „Viaţa” (1893-1 896) a lui Vlahuţă, când | 


Madan îşi tipărea. şi culegerea. de versuri poporane 
„Suspine”: a 

(Aici, Madane,) a 

Dorm visurile tale cu tine dimpreună, 

Și-n sărbători nu-i nimeni cuprins de duioşie, 

O candelă s-aprindă, o floare să suită 


1 Evocare (text rezumat). la: Si poziomul Naţional 
„loamna Codrenilor” de la Academia de Ştiinţe a 


Republicii Moldova, 20-22 noiembrie: 1997. 

2 Și nu numai că placa memorială : a lui Gh. Y. Madan n-a. 
fost acceptată de proprietarii. casei, de: pe Crinului — 
Pitești, dar au dat-o jos A. a cea a hui Alexandru 
Kirițescu. se i 





alături - de. 
reprezentantul literelor românești din Republica. 

Despre importanţa deosebită 
a unei figurine zoomorfe descoperite 
la Leșile (comuna Teiu, judeţul Argeș) 


Între numeroasele piese arheologice 
de mare valoare documentară publicate în 
secțiunea dedicată arheologiei Văii 
Mozacului din cadrul monografiei comunei 
Mozăceni (judeţul Argeș), atrage atenţia o 
figurină zoomorfă din lut ars, descrisă 
astfel:  „[Figurina] este remarcabilă: 
înfăţişează un cal, deși capul și părţile 
inferioare ale picioarelor lipsesc, ca şi 
coada, rupte din vechime. În jurul bazei 
gâtului animalului a fost aplicat un decor cu 
rotița (redând un ham?), iar pe ambele 
laturi ale corpului au fost dispuse vertical 
câte trei incizii paralele care se unesc în 
partea de deasupra printr-un romb, de 
asemenea incizat (sugerarea unui ansamblu 
de harnașament)”!. Dimensiunile actuale 
ale piesei sunt: 8,8 cm lungime, 4,5 cm 
înălțime și 4,8 cm lățime. Lutul din care 
figurina a fost modelată este amestecat cu 
rare concreţiuni calcaroase de mici a pui 
dimensiuni, precum și cu mici pietricele, în CA 1 
urma arderii exteriorul căpătând o culoare 
brună. În prezent, piesa se păstrează în colecţia 
arheologică a Muzeului Judeţean Argeș - fondul Ion 
Nania (nr. inv. 2088). Figurina a fost descoperită în 
punctul arheologic nr. 56 de pe Valea Mozacului, la 
nord-vest de satul Leșile (comuna Teiu, judeţul Argeș), 
la suprafața solului, împreună cu fragmente ceramice şi 
material litic (topor, vârf de lance, vârfuri de săgeți, 
așchii) atestând o locuire aparținând culturii Tei 
(bronzul dezvoltat și târziu), precum și cu fragmente 
ceramice specifice grupului cultural  Ferigile 
(Hallstattul final)?. Aşadar, în punctul menţionat, avem 
de a face cu două așezări suprapuse, despavțile de un 
interval timp de circa un mileniu. 

De ce am simţit nevoia unei reveniri tocmai asupra 
acestei piese, concretizate în nota de. față? Răspunsul 
este simplu — pentru că, oricăreia: dintre cele două 
așezări i-ar fi pas uE figurina se dovedeşte a fi un 
unicum. sul 

Pentru epoca bronzului dezvoltat și târziu din 
Muntenia, reprezentată aici de cultura Tei, cultură în 
cadrul căreia se integrează și prima etapă a locuirii din 
așezarea preistorică de la Leșile, reprezentările 


zoomorfe realizate din lut ars lipsesc cu desăvârșire. 


| 


3 a 
îs 25 TNI 
a 


DRAGOȘ MÂNDESCU 





Il PM Ii 


Figurina zoomorfă de la Leșile. 
Foto O 2006 Remus Petre Cârstea 





Deși obiectivele culturii Tei au fost intens cercetate prin 
sondaje sau prin săpături sistematice, rezultatele fiind 
sintetizate într-o cunoscută monografie? reeditată 
recent într-o formă îmbogăţită”, capitolul dedicat 
reprezentărilor zoomorfe rămâne alb”, și aceasta în 
condiţiile în care numărul așezărilor cunoscute ale 
culturii Tei din Muntenia se ridică la mai mult de 200%. 
Să fie vorba, totuși, de o lacună a cercetării, de vreme ce 
în spaţiile învecinate (descoperirile de la Suciu de Sus, 
precum și altele din cadrul culturilor Gava şi Lausitz) Și 
în perioade relativ apropiate (bronz final — Hallstatt 
timpuriu), figurinele zoomorfe nu sunt o necunoscută? 
Înclinăm să atribuim figurina de la Leşile nivelului 
aparținând culturii Tei (şi, implicit, să-i acordăm astfel 
statutul de primă atestare a plasticii zoomorfe în cadrul 
acestei culturi), în această privință hotărâtoare fiind 
caracteristicile pastei din care a fost realizată piesa, 

asemănătoare cu cele ale ceramicii grosiere Tei. Apoi 
este cunoscut rolul important pe care îl capătă calul în 
cadrul colectivităților preistorice începând cu epoca 
bronzului”. În sfârsit, poate fi evocat şi un al treilea 
argument în susținerea atribuirii cultural-cronologice 
menţionate, și anume un sceptru de piatră 
(reprezentare schematizată a unui cal) de la sfârșitul 
eneoliticului — începutul epocii bronzului, descoperit 
întâmplător la Cornățel (com. Buzoieşti, jud. Argeș) şi 
publicat nu demult de către subsemnatul”, al cărui 
decor sugerând harnașamentul prezintă asemănări 
frapante cu ornamentele incizate ale figurinei de la 
Leșile. 

În cadrul grupului cultural Ferigile, de care 
trebuie legată cea de-a doua etapă a locuirii din punctul 


Figurina zoomorfă de la Leșile. 
Desene E 2006 Nicoleta Tudose 


1 L. Nania, Mozăceni — o veche așezare 
din fosta țară Vlașca, Piteşti, 2004, p. Hănsel. 
108-109, pl..10/1. 

2 Ibidem. 

3V, Leahu; Cultura Tei, București, 


4 Idem, a Tei, Grupul cultural a., p. 85-105. 


Fundenii Doamnei. „Probleme ale 7 M. Gimbutas, The Beginning of the 
Bronze Age in Europe and the Indo- 
Europeans: 3500-2500 B. C., în „The 
Journal of Indo-European Studies”, 
1, 19783, 2, p. 163 și urm.; Eadem, 
Civilizaţia Marii Zeiţe și sosirea 

“cavalerilor războinici, ' Bucureşti, 


epocii. bronzului în Muntenia, 
Bibliotheca Thracologica 38, 
București, 2003. 

5 Această situaţie mi-a fost fala 
și de Oliver Dietrich, autorul celui 
mai recent repertoriu al culturii Tei, 
însumând 'toate descoperirile 
“cunoscute. la nivelul anului 2005, 
atât pe .cele. din România cât și pe: 
cele din nordul Bulgariei, lucrare: 
elaborată ca disertaţie de masterat în 


1997, p. 67-68. 


6 Chr. Schuster, G. Crăciunescu, C. 
Fântâneanu,  Zur Bronzezeit in 
Sidrumânien. Drei Kulturen: Glina, 

1966. Tei und Verbicioara, |, Târgovişte, f. 


8 D. Măndescu, R. Maschio, T. Ștefan, 
„Noi aspecte ale eneoliticului în „Istros”, 5 
„ județul Argeș, în „Revista Muzeelor”, 12 Idem, Figurine de cai din epoca 
fierului la tracii nordici, în 
„Memoria Antiquitatis”, 23, 2004, 


„36, 2000, nr. 46, p. 106-112. 
cadrul Freie Universităt Berlin, sab:. - 9 A. Vulpe, Necropola hallstattiană de 
să „Ja Ferigile. Monografie arheologică, 


arheologic 56 de pe Valea Mozacului, reprezentările 
plastice, fie ele antropomorfe sau zoomorfe, sunt 
aproape inexistente. Putem cita, totuși, cele două 
protome de cervidee de pe toartele suprainălțate ale 
unor cești descoperite în tumulii 91 și 92 din necropola 
de la Ferigile”, precum și zăbala cu extremităţile 
psaliilor în formă de capete de cai, descoperită în 
tumulul 18-mormântul 26 din necropola de la Curtea 
de Argeş-,Rodovanu”!. Până acum, în cadrul grupului 
Ferigile nu a fost descoperită nici o figurină precum 
cea prezentată aici, deși în Hallstattul nord-dunărean, 
în pe. în etapa sa timpurie, bd Ru zoomorfe din 
lut ars", inclusiv cele reprezentând cai”, sunt o prezență 


destul de obișnuită. 





coordonarea profesorului Bernard 10 Ibidem, 67, pl. 16/3; 1. Nania, 


Necropola hallstattiană de pe 
câmpul Rodovanul de la Curtea de 
Argeș, în „Studii și comunicări = 
Muzeul Curtea de Argeş”, 3, 1990, 
p. 9, 17-18; D. Măndescu, 
Necropola de la Curtea de Argeș- 
„Rodovanu”. Noi precizări privind 
inventarul funerar, în Prinos lui 
Petre Diaconu la 80 de ani (volum 
îngrijit de I. Cândea, V. Sirbu și M. 
Neagu), Brăila, 2004, p. 143, fig. 
6/1 11 /I | 

11 V..Sîrbu, Figurinele antropomorfe 
și zoomorfe traco-geto-dacice din 
prima și a doua epocă a fierului, în 

5, 1987, p. 91-157. 


p. 355-364. 


Biblioteca .de arheologie” N A 
„București, 1967, p. 161, pl. 5/ 26, 28. 





pp 

Centrul Creaţiei Populare — 
cinci decenii 


Bucurii, 


Centrul Judeţean Argeș pentru Conservarea și 
Promovarea Culturii Tradiţionale trăiește febra 
sărbătorii: în a doua zi de „florar” împlinește zece lustri 
de viaţă. În graiul său, Decizia nr. 20254 din 1 mai 1956 
a Sfatului Popular al Regiunii Pitești — Comitetul 
Executiv — ne spune: „Având în vedere Hotărârea 
Consiliului de Miniștri nr. 542/53 privind înființarea 
Casei Centrale și a caselor regionale ale Creaţiei 
Populare... DECIDE: 

Art. 1. Înființarea Casei Populare a Regiunii 
Piteşti, cu sediul în orașul Piteşti, începând cu data de 2 
mai 1956. Art. 2. Casa Creaţiei Populare a Regiunii 
Pitești este o instituţie de stat, subordonată Secţiei 
Culturale Regionale, având sarcina de a acorda ajutor 
metodic tuturor formațiilor de amatori şi creatori 
populari din întreprinderi, instituţii, școli, cooperative 
meșteșugărești, cămine culturale, case raionale de 
cultură, case culturale din gospodăriile agricole de 
producţie etc.”. 

Documentul invocat prevede că „instructorii 
artistici și birourile metodice pentru problemele 
activităţii artistice de amatori ale caselor de cultură 


“raionale vor activa sub directa îndrumare a Casei 


Regionale a Creaţiei Populare”. 

Instituţiei nou create i se atribuia un sediu pe 
strada Victoriei (unde acum funcţionează Curtea de 
Apel), mutându-se în „Casa Odobescu” și mai apoi în 
clădirea unde se află astăzi — Bulevardul Republicii nr. 
52 (casă revendicată). Primul ei director: prof. dr. Aurel 
Popescu (2 mai 1956-1 oct. 1958). Urmau Mihai 
Ghiţescu (1 oct. 1958-1 sept. 1959), prof. Zenovie Păun 
(1 sept. 1959-1 sept.1968), după care, și astăzi, prof. 
Constantin (Costin) Alexandrescu. 

Acum 50 de ani pornea la drum o echipă încă de 
atunci restrânsă numeric (doar șase oameni), dar 


„entuziastă, inimoasă, căreia devenirea către azi îi 


adăuga, benefic, valoroși colaboratori pricepuţi la 
muzică, literatură, dans, teatru, satiră, umor, arte 
plastice — grup de intelectuali pentru care viitorul 
creației populare din această zonă etnofolclorică nu 
avea dimensiuni dictate numai de obligaţii 
profesionale. 

De-a lungul anilor, instituţia primea și alte nume: 
Centrul de Îndrumare a Creaţiei Populare și a Mișcării 


gânduri 


CONSTANTIN CÂRSTOIU 


Artistice de Masă Argeş (1972- 1989), Centrul Judeţean 
al Creaţiei Populare (după 1990), pentru ca în prezent, 
din 2004, să fie Centrul Judeţean pentru Conservarea şi 
Promovarea Culturii Tradiţionale. 

_ Suntem bugetari, o vreme 
autofinanţându-ne substanţial. 

Ne subordonam Sfatului Popular Regional (până 
în 1962), Inspectoratului pentru Cultură și Ministerului 
Culturii (1990-1997), iar din punct de vedere al 
specialității -— Casei Centrale a Creaţiei Populare 
devenite Centrul Naţional al Creaţiei Populare, Centrul 
Naţional pentru Valorificarea Tradiţiei și Creaţiei 
Populare, acum — Centrul Naţional pentru Conservarea 
și Promovarea Culturii Tradiţionale. 

Piloni de  bravă identitate putem socoti 
numeroasele titluri de lucrării editate — 126: culegeri de 
folclor (literar, muzical, coregrafic), monografii, 
sinteze, antologii, albume de artă plastică .și artă 
populară, pliante, afișe, rodul multor cercetări de 
teren, expoziţii, precum şi bunuri spirituale arhivate 
(benzi magnetice, fișe realizate clasic ori cu mijloace 
moderne de înregistrare și păstrare — în calculator — 
casete audio și video, filme, fotografii, date identitare, 
informaţii brute sau prelucrate). 

Redăm doar câteva titluri de lucrări apărute sub 
egida Casei (Centrului) Creaţiei Populare, oricând 
consultate pentru valoarea lor perenă: 

„Antologie de doine și balade” (1971, alcătuită de 
George Cristea Nicolescu), „Folclor poetic din Argeş” 
(1979, redactor: Adriana Rujan), „Colinde şi obiceiuri 
de iarnă din Argeş-Mușcel” (1998, coordonatori: 
Adriana Rujan, Costin Alexandrescu), „Ritualurile 
agrare la Români” (2002, autor: Gheorghe Vrabie), 
„Fluierul la români” (2001, Traian Ciuculescu), „Muzica 
dansurilor din  Argeș-Muscel” (1976, Ghizela 
Sulițeanu), „Frumos curgi, Argeș, la vale!” (1968, 
culegere de Marin Brânaru), „Hălăi-șa! Călăşul 
Argeșean” (2001, Dorin Oancea, Cătălin Oancea), 
„Ceramica din Argeș și Muşcel” (2001, Grigore 
Costantinescu), „Tipologia dansului popular din Argeş” 
(2005, Dorin Oancea), „Folclor muzical din Argeș”. 
(1974, Ion Grecu), „Jocuri populare din regiunea 


(1983-1989) 




















Argeș” (1963, culegere de Gheorghe Popescu-Judeţ), 
„Jocuri populare argeșene”, „Jocuri populare din Argeș” 
(1970, respectiv 1979, culegeri de Constantin Stancu), 
„Memoria Argeșului” (1973), „Culegere de dansuri din 
folclorul argeșean” (1973, Marin Badea, Leonte 
Socaciu), „Floare albă din cunună”, „Vochiţa Stoian — 
privighetoarea Dâmbovicioarei” (1982, respectiv 1999, 
Moise Mitulescu). „Artă naivă” (1973, Aurel Sil 
„Pe un mal frumos” (1968, Gheorghe Gomoiu), „l 
memoriam Alfons Popescu — Un cântec de-o viață” 
(1998), dar mai ales „Caiete folclorice — Argeș” (1997- 
1999, 2004, 2005). 

O atenţie mărită am acordat, mai ales în ultimii 15 
ani, cercetărilor științifice pe teren (pentru observarea 
fenomenului folcioric, a formelor sale de manifestare şi 
înfăţișărilor proprii, culegerea de material, din lucrări 
aflate în biblioteci, arhive, colecţii, opere de artă (filme, 
imagini filmate și fotografiate). 

Dintre acţiunile care au caracter internaţional, 
republican, interjudețean, judeţean sau local, 
organizate în timp: festivalurile internaționale de 
muzică corală „D.G. Kiriac” (ediţia nr. 23 — bienal) şi de 
folclor „Carpaţi” (urmează ediţia nr. 23); Festivalul — 
concurs al filmului cu tematică religioasă „Lumină din 
Lumină” (încheind Expoziţia-concurs naţional de 
icoane „Rugămu-ne Ţie!”); Expoziţia Naţională de Artă 
Naivă (în octombrie, pentru a 38-a oară), Concursul 
interjudețean al soliștilor vocali de muzică populară 
„Narcisa de Aur” (urmează la Costești, ediția a'28-a); 
sărbătoarea folclorică la nivel interjudețean „Rapsodia 
păstorească” de la Corbi (pentru a 36-a oară, acum, din 
1970 încoace); festivalurile de interpretare a umorului 
popular, cu plata în natură „Haz de necaz” (din doi în 








Sediul (încă) al CJ.O.PC.T 
Argeș a fost locuinţa profesorului 
de geografie Nae G. Dumitrescu, 
absolvent al Sorbonei, cadru 
didactic și director al Liceului 
I.C. Brătianu din Piteşti, primar al 
orașului, „president” al Băncii 
Româneşti din localitate, al 
Societăţii Electrica, membru 
fondator al Ateneului Popular G 
lonescu-Gion. 


doi ani, la Berevoeşti, din 1997 încoace, urmând în anul 
2007 ediția a VI-a), respectiv de satiră socială „Tudor 
Mușatescu”; concursurile de creaţie poetică „Ion Piliat'; 
„Acolo unde-n Argeș...” (tot bienal, în toamna trecută 
organizat pentru a treia oară, alternând cu „Pe aripile 
poeziei”, manifestare având și o secțiune de 
interpretare - versuri și „Arta monologului”); 
„Întrecerea căluşarilor din Argeş” (la Stolnici urmând 
a-şi derula frumuseţile întrecerea nr. șase din cele 18 
organizate până acum); „Cântecele Argeşului” — 
concursul judeţean al grupurilor vocale și 
instrumentale tradiționale, al rapsozilor, soliștilor vocali 
și instrumentali (pornit în 1969 şi numit, între 1984 și 
1989, „Sus, pe Argeş, la izvoare”; sărbătorile folclorice 
de cânt şi dans, tradiţionale, Sârba la Berevoești” 
(desfășurată de șase ori), „Brâul de la Boteni” (vine la 
rând ediţia a X-a) și „Hora satului, ca la Bârla” (urmează 
a doua ediţie), „Reuniunea ansamblurilor folclorice și a 
formațiilor de dansuri populare” (din 1991); 
„Reuniunea de primăvară a corurilor” (din 1998); 
saloane și tabere de artă plastică (1962-1985, apoi din 
1990); Festivalul obiceiurilor de Crăciun și Anul Nou 
„Florile dalbe” (din 1980). În ani, au mai existat: 
„Festivalul primăverii” (1959-1975); „Dialog.pe aceeaşi 
scenă” (premergător .„Dialogului la distanță”, 1966); 
„Memoria Argeșului” (1969-1979), devenită „Argesis” 
(din 1975); concursul brigăzilor artistice (primul, în 
1965, ultimul — în 1988); Festivalul-concurs al soliștilor 
vocali și instrumentiști „Darclee” (început în 1972); „Pe 
un mal frumos". -— festival de doine: și balade (1972, 
Câmpulung-Mușcel); „Zilele teatrului sătesc” . (1970- 
1995); „Sus, la munte, la Musșcel” (manifestare 
interjudețeană care debuta în urmă cu 35 de ani); 
festivalurile - concurs al perechilor de dans de societate 
„Dansul florilor” :(cu participare națională, prima dată 
în. 1983), respectiv al soliștilor vocali și instrumentiști de 





muzică cultă și dans clasic; Festivalul — spectacol- 
—concurs al formațiilor populare instrumentale „Ion 
Matache” (ultima ediţie avea loc în 27 noiembrie 1998, 
la Mioveni, Casa de Cultură a Sindicatelor). 

Participam, de fiecare dată, la întâlnirile și 
colocviile cu personalul de specialitate al așezămintelor 
de cultură argeșene, cu directorii căminelor culturale, 
precum şi la ședințele unor cenacluri literare și de 
creație plastică, la târgurile meșterilor populari 
organizate, periodic, de Muzeul Viticulturii și 
Pomiculturii din Golești. 

Ne bucurăm din toată inima când prezintă 
spectacole Corul „Ars Nova” (dirijor: prof. Gheorghe 
Gomoiu) și Ansamblul „Dorul” (director artistic: Dorin 
Oancea) — formaţii ale Centrului — „ieşiri” pe scene din 
judeţ ori mai departe, inclusiv peste hotare, destule. 

Organizăm anual sesiuni de comunicări științifice 
pe teme de viață populară și folclor, tabere de creaţie 
pentru artiști ai penelului și dălții (organizate nu doar 
în Argeș, dar și în alte multe localităţi românești). 
Acordăm, în fiecare decembrie, din 2001, șase premii: 
de excelență pentru cel mai reprezentativ cercetător, 
culegător sau valorificator de folclor; pentru cel mai 
bun animator al vieţii culturale dintr-o localitate 
argeșeană, respectiv instructor al unor formaţii artistice 
populare, cel mai valoros creator dintr-un domeniu 
specific creaţiei populare și cel mai bun interpret. 

Colaborăm fructuos cu: Direcţia Judeţeană Argeș 
pentru Cultură, Culte și Patrimoniu Cultural Naţional; 
Centrul Naţional de Conservare și Promovarea Culturii 
Tradiţionale; Teatrul „Al. Davila” — Pitești; Biblioteca 
Judeţeană Argeș „Dinicu Golescu”; Școala de Arte; 
Muzeul Judeţean Argeș; centrele culturale din Pitești, 
respectiv „Brătianu” de la „Florica” — Ștefănești; Liceul 
„Dinu Lipatti”; Inspectoratul Școlar al Judeţului Argeş; 
Universitatea din Pitești; Casa de Cultură a Sindicatelor; 
Palatul Copiilor și Elevilor din Piteşti; muzeele 
municipale din Câmpulung și Curtea de Argeș, cel al 
Viticulturii și Pomiculturii din Golești; casele de cultură 
și căminele culturale, primăriile municipiilor, orașelor 
și comunelor — cu deosebire cele în care au loc 
manifestări educative. 

Am avut bucuria să-i ştim/simţim cu noi pe 
regretații Roland Anceanu, Toma Biolan, George 
Cristea Nicolescu, Mircea Enescu, Ludmila Ghiţescu, 
Dan Giurea, Ion Ilinca, Mihail Ilovici, Aurel Iordache, 
Dorel Manea, Otilia Nicolescu, Zenovie Păun, Octav 
Pârvulescu, Ion Polexe, Virgil Poliacu, Alfons Popescu, 
Leonte Socaciu, Nicolae Gh. Teodorescu, Dumitru 
Udrescu, Silvestru D. Voinescu, Gheorghe Vrabie, 
Constantin Zărnescu. ic 

Ne  onorează colegii eitaa și prietenia 
profesională și de idei cu oamenii de bine Cezar 
Bădescu, P.S. Calinic Argeșeanu, Aurel. Calotă, Traian: 
Ciuculescu,. Romulus Constantinescu, Spiridon 
Cristocea, Mihail Diaconescu, Tudor Diaconu, Val 

Dobrin, Jean Dumitrașcu, Voicu Dumitrescu, Gheorghe 
Gomoiu, lon Grecu, Dorel Ilie, Marin Ioniţă, Corneliu 
Lamba, Marian Mecu, Moise Mitulescu, lon Nania, 
Viorel Năstase, Cezar Neașcu, Elisaveta Novac, Dorin 
Oancea, Radu Oprea, Filofteia (Luminiţa) Pally, 
Gheorghe Pantelie, Aurel Petrică, Ion Popa, Denisa 
Popescu, Vasile Rizeanu, George Rizescu, Mihail M. 
Robea, Octavian Mihail Sachelarie, Constantin (Tică) 
Sorescu, Radu Stancu, Sevastian Tudor. 


Miron Cordun 
(George Cristea 
Nicolescu), poet, 
membru al Uniunii 
Scriitorilor din 
România, salariat al 
C.J.C.P.C.T. între anii 
1960 și 1972. 

Apelăm ori de câte ori este nevoie și primim 
sprijin de la specialiștii notorii bucureşteni: Alexandru 
Amzulescu, Viorel Cosma, Mircea Neagu, Ghizela 
Sulițeanu, Theodor Vasilescu (păstrăm o amintire 
luminoasă celor care au fost: Ovidiu Bârlea, Adrian 
Fochi, Nicolae Nistor, Augustin Z.N. Pop, Mihai Pop, 
Tita Sever, Gheorghe Vrabie). 

Avem un buletin anual, concepem, redactăm și 
edităm „Caiete folclorice Argeş” (este în lucru nr. IX) 
cuprinzând comunicările științifice de la sesiunile 
desfășurate în luna lui mai, scriem, vorbim și apărem în 
presa scrisă, sonoră și la TV; am ajutat forurile 
administrative din fiece aşezare unde se desfășurau 
manifestări de gen (cu deosebire Berevoești,. Bârla, 
Boteni, Corbi, Costeşti, Curtea de Argeș, Domnești, 
Galeșu-Brăduleţ, Mozăceni-Deal, Retevoeşti, Stolnici, 
Vlădești). 

Din 1973 (de la înfiinţare) la noi îşi are sediul 
Asociaţia folcloriștilor argeşeni „C. Rădulescu-Codin”. 

De curând am înfiinţat şi o editură a noastră, 
„botezată” în consens cu domeniul propriu: „Alean”. 
Mai presus de orice în existenţa instituţiei rămâne 
pasiunea ca o flacără mistuitoare a credinţei în ceea ce 
faci, a datoriei împlinite. 

. Restul este istorie. O. istorie de bucurii, biruinţe, 
împliniri, dar și unele necazuri. Sunt mai multe 
bucuriile! 

După concepţia 
unor cercetători români, 
Robert Roesler avea perfectă dreptate (1) 


În a doua jumătate a secolului al XIX-lea, când 
exista un puternic curent ce dovedea -punerea unei 
temelii solide istoriografiei și lingvisticii românești, a 
apărut una din lucrările de bază ale istoriografiei 
antiromânești, care a constituit, și din păcate încă mai 
constituie, așa-zisa fundamentare istorică a unor 
pretinși specialiști din unele țări vecine. Este vorba de 
multamintita operă a lui Robert Roesler, Românische 
Studien, tipărită la Leipzig în 1871, despre care am 
auzit de sute de ori nu numai în anii de studii, dar şi 
după aceea vreo 40 de ani, la pretinsele cursuri de 
pregătire. Niciodată nu am înţeles de ce această carte 
nu a fost tradusă și în limba română; o teorie nu se 
poate combate până nu o cunoști în amănunţime. Toţi 
cei care au absolvit o facultate umanistă au aflat teoria 
lui Roesler din expunerile profesorilor care, la rândul 
lor, nu numai că nu citiseră lucrarea, dar nici măcar nu 
O văzuseră. Oricum, teoria roesleriană se rezumă la 
câteva idei zise „fundamentale”: mai întâi susţinerea 
evacuării totale a populaţiei la sud de Dunăre, odată cu 
retragerea armatelor şi a funcţionarilor romani în 
timpul împăratului Aurelian, în anul 271 d. Cr. (274 d. 
Cr.), pe teritoriul Daciei rămânând un vid de populaţie. 
Fiind vorba de un spațiu pustiu, acesta aparţine de 
drept populațiilor migratoare care s-au așezat pe el în 
astfel de condiții. 

O altă abordare „de bază? a lui Roesler este aceea 
că poporul român s-a format undeva în apropierea 
poporului albanez, aducând -ca argument cele 
aproximativ 70 de cuvinte comune limbilor albaneză și 
română și care nu se mai găsesc în alte limbi. Fiind un 
popor foarte prolific și înmulţindu-se exagerat, din 
cauza lipsei de spaţiu, românii au emigrat prin secolul 
al XIII-lea la nord de Dunăre, trecând apoi și la nord de 
Carpaţi, ocupând teritoriul pe care se aflau ungurii. 
Aceasta este sinteza teoriei lui Roesler, pe care au 
auzit-o, de câte ori!, elevii și studenţii noștri. 

Lăsând la o parte conținutul (i)logic al unei astfel 
de teorii, fără să amintim numeroasele știri scrise 
despre populaţia nord-dunăreană până în secolul al 
XIII-lea, a doua jumătate a secolului al XX-lea a adus o 
avalanșă de descoperiri: arheologice care atestă o 
intensă și permanentă locuire, fără întrerupere, din 
secolul al III-lea d. Cr. până astăzi, nu vom aminti nici 

argumentele după care „unii lingviști consideră chiar că 
limba română se formase deja în secolul al VI-lea”, ceea 
ce şi noi am putea argumenta cu mare temeinicie, să 
admitem chiar și părerea formulată recent că, „O 
dovadă este faptul că elementele vechi slave, care încep 
să pătrundă după secolul al VIII-lea, nu suferă 
transformările produse în elementele moștenite în 
română. De aceea nu trebuie să considerăm că limba 
română s-a format după contactul cu lumea slavă”, aşa 
cum s-a susținut până în prezent. Cultura Bratei, din 
secolele al IV-lea — al VI-lea”, care a constituit fondul 
material şi cultural al populaţiei de aceeași etnie și cu 
aceeași limbă, a cuprins întreg spaţiul românesc de azi, 
dar și cel pannono-balcanic. Pe fondul culturii Bratei s-a 
dezvoltat cultura Ipotești-Cândești din secolele al 
VI-lea — al VIl-lea“, în secolul al VII-lea apărând şi 
primele elemente ale culturii Dridu, ce se va dezvolta în 
secolele al VIII-lea — al XI-lea” pe un spaţiu ce se întinde 
în nord până în Maramureșul istoric, la est până pe 
Nistru (și se pare că și dincolo), în sud până pe Balcani, 
iar în vest până departe, dincolo de lacul Balaton:. Dacă 
descoperirile arheologice: spulberă total teoria 
născocită de Robert Roesler, în'a doua jumătate a 
secolului al XX-lea s-au găsit istorici și lingviști care au 
susținut-o fățiș aducând (pseudo)argumente lingvistice, 


-patronate chiar de Academia Română: „Din limba geto- 


dacilor se păstrează până azi, în Dacia, numai numele 
unor râuri (dar nici un nume de localitate sau de 
persoană). Acestea sunt numele cursurilor principale 
de ape din teritoriul fostei provincii romane Dacia, 
Marisia — Mureș, Alutus — Olt, Samus — Someș, Tibisis — 
Timiș şi Crisius — Criș, al căror vocalism însă arată că ele 
au trecut la noi prin intermediul slav, vocala a fiind 
schimbată în o (fenomen care este contrar foneticii 
istorice a limbii române), Maris — Mor — Mureş, Samus — 
Someș, dovadă că de Ia slavii din văile largi au reprimit 
românii numele antice ale acestor râuri, dar şi că slavii 
înșiși au primit aceste nume de la populaţia daco- 
romană și nu de la neamurile germane etc, 
migratorii” 

Ciudat fenomen! Au dispărut antroponimele, 
zoonimele și toponimele, nu mai păstrăm decât numele 
a cinci râuri, dar şi acelea au trecut la noi prin 
intermediul slav. Ce să înţelegi din asemenea afirmaţii? 
Că, la venirea slavilor, poporul român a dat bir cu fugiţii, 
s-a dus cine știe unde, iar la reînapoiere au preluat cinci 


hidronime străvechi, slavizate. Ideea a fost reluată şi 
susținută vehement: „În Tracia și Moesia, ca și în Dacia 
carpatică — întrucât poate fi întrevăzut atare fenomen în 
izvoarele scrise grecești și romane -— dispar pe 
neobservate graiul popular autohton (au rămas mute? 
n.n.), ca şi toate numele personale atât de numeroase, 
caracteristice ale traco-dacilor: din acestea nu s-a 
transmis n i m i c (deci se reliefează în mod deosebit: 
nimic, n.n.) vreunei populaţii, total pierzându-se fără 
urmă, căzând definitiv în desuetudine și uitare (sic!) la 
sfârșitul veacului al VI-lea” (Russu, Elemente traco- 
getice, p.162). Înspăimântătoare afirmaţie! Dacă de pe 
pământul strămoșesc au dispărut fără urmă 
antroponimele, zoonimele și mai ales toponimele, 
înseamnă că de pe pământul respectiv stăpânii lui au 
pierit fără urmă, pornind fără întoarcere spre cele 
patru puncte cardinale, lăsându-și vatra pustie. Stai şi te 
întrebi ce minți bolnave au asemenea idei și cui pot fi 
folositoare? 

Este ciudată această afirmaţie dacă avem în vedere 
că același autor recunoaște că moştenim 74 de cuvinte 
dacice, substrat comun româno-albanez (Russu, 
Elemente autohtone, p. 91), amplu explicate, cu toată 
bibliografia cuvenită (ibidem, pp. 111-112). La acestea 
mai adaugă peste 100 de cuvinte, concluzionând: 
„Cuvintele sigure sau probabile autohtone 
(preromane) care lipsesc în albaneză sunt între 90 și 
100, din ele cel puţin 80 putând fi considerate ca 
sigure..." (ibidem, pp. 131-216, unde cuvintele sunt 
amplu explicate, cu toată bibliografia cuvenită). Din 
cele peste 170 de cuvinte socotite dacice, foarte multe 
au intrat în onomastică și toponomie; atunci cum a 
putut să afirme că nu s-a păstrat nimic? Foarte clar; 
autorul dădea dreptate lui Roesler; poporul român, 
formându-se la sud de Balcani și venind la nord de 
Dunăre, a botezat noile locuri în momentul venirii cu 
cuvinte învățate acolo, departe, unde s-a format limba 
română. Că I.I. Russu a gândit astfel, o dovedeşte faptul 
că el ajunge la concluzia că: „Numele proprii 
(toponime și antroponime) ale traco-dacilor sunt 
numeroase și variate, constituind un material lingvistic 
și istoric deosebit de. valoros şi semnificativ pentru 
structura limbii, mentalitatea comunităţii populare și 
pentru durata și răspândirea teritorială a elementelor 
etnice respective”, concluzionându-se că s-au moștenit 
„aproximativ 1190 nume (890 simple, 300 compuse 
bimembre)”, iar toponime, „910 (700 simple, 210 
compuse)” (ibidem, p. 60). Autorul care găseşte 74 de 
cuvinte comune substratului româno-albanez ne spune: 
că din sectorul illiric se cunosc „aproximativ 1000 
nume (300 toponime, 600 antroponime, 80 etnonime, 
20 teonime)” dar, „abia pentru 10% se.pot prezenta, în 
starea actuală a cunoștințelor, etimologii, dintre. care 
acceptabile sau chiar sigure sunt numai vreo 50-60 
nume” (ibidem, p. 53). Cunoaştem, așadar, aproximativ 
2200 de nume proprii ca aparținând sigur lumii traco- 


cui într-o PER din județul Agapi — 


Lancelot, sec. al XIX-lea 





În curtea subprefecturii din Șuici — 
Lancelot, sec. al XIX-lea 





illire. Era normal ca măcar un nume românesc să fie 
identic cu unul traco-illir și să fie considerat o simplă 
coincidență; chiar și cele 28 de nume româneşti — Bar, 
Beuca, Bezu, Bisa, Bit, Cotela, Dașu, Dulo, Durzău, 
Mociu, Moico, Momo, Mucu, Mursă, Pionie, Piru, 
Plator, Sard, Score, Sibiu, Sin, Sis, Soli, Suru, Tat, 
Țapurde, Ticu(1) şi Zain, din care cinci, cu 30 de 
variante, sunt socotite, nedeclarat, dacice: Bezu, Moico, 
Momo, Pionie şi Sard, cu 244 de variante, care-și găsesc 
echivalente geto-trace, puteau fi socotite, cum au și fost 
de altfel, „coincidență” (Constantinescu, Dicţionar, sub 
literă). | 

Ipoteza coincidenţei era valabilă în câteva cazuri, 
fie chiar și 28, dar 250 de nume identice, cu peste 2700 
de variante, mai pot fi numite coincidenţe? 

Noul tratat „Istoria românilor” apărut sub egida 
Academiei Române renunță la ideea aberantă că din 
limba geto-dacilor se păstrează doar numele a cinci 
râuri principale, și acelea venite prin filieră slavă, 
afirmând că moștenim numele Dunăre care „Este sigur 
un nume foarte vechi, pe care l-au folosit dacii, la fel 
cum este și numele Carpaţi” şi că „foarte vechi sunt 

numele de râuri: Argeș, Buzău, Cerna, Criș, Motru, 
Nistru, Olt, Prut, Siret, Someş, Timiș”*, dar și „Nume ca: 
Abrud, Turda sunt, probabil, din traco-dacă””. 

Lăsând la o parte faptul că aceste nume sunt mult 
prea puţine, noul tratat ţine să ne precizeze că „Au mai 
puțină importanţă (de altfel nici nu se poate dovedi) 
originea primară a acestor nume și transformările 
fonetice suferite de-a lungul timpurilor. În toate 
cazurile de mai sus se poate presupune că au fost 
folosite de daci şi de la ei au intrat în latina dunăreană 
fiindcă apele și munţii au rămas aceleași, nu s-au 
schimbat”". Apoi ni se spune că: „Numele de localități 
care continuă nume autohtone antice sunt mai puţin 
numeroase în România decât în Franţa. Faptul se 
explică prin aceea că în timpul marilor migrații 
autohtonii au fost siliți să părăsească viața urbană, 
locuind, aproape exclusiv, în așezări rurale, de muite ori 
retrase în vecinătatea munțţilor”'!. Descoperirile 
arheologice, extrem de numeroase, dovedesc o 
permanentă locuire în toate zonele de câmpie, departe 
de munţi. Tocmai în aceste zone s-au moștenit sutele de 
toponime și antroponime identice cu formele antice, 
fără modificări fonetice. Acestea spulberă teoria lui 
Robert Roesler și a susținătorilor săi. 

În spaţiul foarte restrâns al revistei noastre vom 
reda o serie de nume, dar nu dintre cele cu prea multe 
variante şi nici dintre cele care necesită explicații mai 
vaste; spaţiul celor 32-34 de pagini care apar la trei luni 
nu ne permite. 

Aburel, b., prenume considerat din: ebr. Abraham 
„latăl este înălțat” > arm. Abro > rom. Aburel 
(Constantinescu, Dicţionar, p. 18). La acesta adăugăm 
şi Abur(u), poreclă şi zoonim, nume de bou (Mozăceni- 
Argeș, 1958). Originea getică este posibilă prin 
antroponimul Aburus (gen. Aburi) b., descoperit la 
Tomis (Philippide, I, p. 539) cu toate că este considerat 
străin (ibidem, p. 549). Cum Bur (Buri, Buru etc.) este 
sigur getic, nu avem nici un motiv să considerăm străin 
pe Aburus (A + burus) moștenit până azi în Abur(u) și 
Aburel. 

Acalea sau Acalic, Acaliciu, ostrov în Dunăre, situat 
în dreptul comunei Desa, judeţul Dolj (M.D.G.„1., p. 2). 
La acestea mai adăugăm Acala și Acalu, zoonime, vacă și 
bou (Calafat-Dolj, 1957). Nume de origine illiră, din 
străvechiul antroponim Acalu (gen. Acali), b., 
descoperit pe teritoriul Dalmației (Philippide, I, p. 530; 
Russu, IIlirii, p. 162). Moștenirea identică în toponomia 
și zoonomia românească ne îndreptățește să 
considerăm că numele era larg răspândit pe un spațiu 
vast. Ostrovul Acalea a fost bine ascuns în trecut de 
vegetaţia foarte bogată, precum și de apele Dunării, 
situaţie păstrată până în secolul al XX-lea (c.p. 1957), a 
oferit. un bun loc de adăpostire a populaţiei în 


vremurile de restriște ale primului mileniu din era 
creştină, ceea ce a permis păstrarea bimilenară a 
toponimului și a zoonimelor, chiar dacă sensul nu s-a 
mai păstrat, rămânând necunoscut. 

Ager, Agere, antroponime redate fără a li se 
explica originea (Constantinescu, Dicţionar, p. 419). La 
acestea mai adăugăm Ageru, nume de familie din 
comuna Lăţunaș, județul Timiș (Revista Vânătorilor, 
anul XII, nr. 11, 1931, p. 196), dar și Agiru, b., poreclă 
(Leșile-Argeş: „Din bătrâni se pomeneau numele ăle 
vechi, după strămoși. Neamul care acum se numește 
Neagu s-a numit demult Agiru şi s-a schimbat în hârtii 
de la Cuza încoace şi Agiru a rămas poreclă până acum 
vreo 50-60 de ani” — Ioniță Neagu, 1956). Numele este, 
probabil, o moştenire dintr-un geto-dac Agirus, comun 
cu illir. Agirus, b. (Russu, Iilirii, p. 163) al cărui sens 
nu-l mai cunoaștem. Am putea bănui forma străveche a 
adj. rom. ager, considerat < lat. agilis (DEX, p. 18), adică 
forma agiris — agilis să fi existat şi în limba traco-illiră. 
Supoziţia noastră vine din faptul că ager se păstrează 
numai în limba română, lipsind din celelate limbi 
romanice (Rosetti, p. 187). 

Agros, toponim la Tulburea sau Secături, judeţul 
Argeş, 1595 (D.R.H.,B, XI, doc. 127, p. 168, indice, p. 
604), provine din subst. reg. înv. agrin sau agron, „ogor 
în mijlocul pădurii” găsit într-un singur caz, după 
cercetarea a peste 50 de sate. „Agrin sau agron se numea 
mai demult un ogor în mijlocul pădurii. Tăindu-se toate 
pădurile, au dispărut și agrinele sau agronele și de-asta 
nu mai știe nimeni ce este acela agrin sau agron' 
(Florea Dima, n. 1888, Tuţulești- Argeș; c.p. septembrie 
1958). În documentul din 1595 ni se menţioneză: 
„Pogorușul şi Agros și Lazul”, ceea ce înseamnă că 
Pogorușul (< pogoruș, „pantă de deal acoperită de 
arbuști” și Lazul < laz, „teren despădurit de curând, 
acoperit de buturi şi lăstari, folosit ca pășune”, erau 
separate de Agros < agros, „ogor” în mijlocul pădurii) 
numit în document exact ca gr. &Ypăc, „0gor”, cuvânt 
ce ne determină să bănuim că a existat și la geto-daci, 
dar și la ceilalți traci. Cf. Agriani (Aypiovec), trib trac 
(Strabon, VII, 6, 11) care locuia în munţii de la izvorul 
Strymonului, aproape de Serdica (Sofia de azi), al cărui 
nume ni se pare a corespunde pe deplin rom. agrin 
(agron), adică „locuitori ai ogoarelor dintre păduri, 
dintre munţi”. Apoi să nu uităm antroponimul Aypuwv, 
b., rege al ardiaeilor, dar și „Figuri legendare, omonimi: 
un fiu al lui Eumolpos, rege lidian etc; numele ar putea 
fi comun, illir și grecesc(?)” (Russu, Illirii, p. 163). 
Păstrarea toponimului românesc Agros până la sfârșitul 
secolului al XVI-lea şi a subst. agron până la începutul 
secolului al XX-lea dovedește, pe de o parte existența 
lor pe un larg spaţiu antic: geto-traco-illiro-grec, iar în al 
doilea rând, persistenţa unor cuvinte din fondul 
autohton, abia după două milenii străvechile agron şi 
agros vor fi înlocuite definitiv de sinonimul ogor. 
Amintim că limba română mai posedă un termen pe 
cale de dispariţie, sinonim cu agron, considerat a fi 

apărut în limba română ca element latin introdus de 
către traducători în secolul al XVI-lea: agru (<agrum), 
s. n. „țarină” (Rosetti, p. 573). Toponimul Agros nu 
putea fi nici tradus, nici răstălmăcit, ci prezentat ca 
atare, iar un toponim să ajungă cunoscut pentru a fi 
luat ca reper de localnici dovedește o vechime 
apreciabilă. Socotim inacceptabilă ipoteza că dacă un 
cuvânt nu apare în documente până în cutare sau 
cutare secol el este introdus atunci când apare scris. 


Sunt multe cuvinte vechi care s-au pierdut şi care se 


pierd încă fără a fi cunoscute de lingviști. 

Alzanaide, b., poreclă (Pitești, 1950), poate fi 
socotit un străvechi antroponim tracic, de vreme ce 
întâlnim messapicul Alzanaides, b.(Russu, [Jirii, p.164). 
Aceeași origine pare a avea şi toponimul Alzas din 
judeţul Neamţ (M.D.G.„I, p. 67), având răd. Alz a 
antroponimului antic. 

Aur(u), Aura, Auraru, Aurică — prenume cu sensul 
de „dragă” < aur, subst. (Constantinescu, Dicţionar, p. 
183), la care adăugăm prenumele Auraș și toponimele: 
„Aurei — Valea: Ursului, Pădurea Aureilor şi Valea 
Aureilor (jud. Argeș); foarte probabil, un derivat 








Ţărancă din Muntenia 
(Lancelot — secolul al XIX-lea) 


(Lancelot — secolul al XIX-lea) 





„diminutival” de la aur, cu alt înţeles, aici, decât cel dat 
de DA (Dicţionarul limbii române, Academia Română, 
București, 1906, n.n.), unde citim: „aurel este un 
strugure alb (alb-gălbui, auriu, n.n.) și cu boabele 
mărunte; vinul scos din acest strugure ia numele de vin 
aurel; aurei se zice la strugurii albi-galbeni, cu boabele 
puțin eliptice”. Aurel (județele Brăila și Buzău) este, cu 
siguranță, antroponimicul Aurel” (Iorgu Iordan, 
Toponomia, p. 498), precum și toponimele „Aurar 
(judeţul Bacău). Să se compare cu Aurăria (judeţul 
Vâlcea, nu Argeș, n.n.), numit astfel de la nisipul cu 
aur ce se găsește în mare câtime în Ol” (ibidem, p. 
223). Cum daco-tracii -posedau toponimul Auras; 
afluent al Dunării (Russu, Limba. traco-dacilor, p. 92) 
avem tot motivul să considerăm că dacii posedau subst. 
aur, comun cu lat. aurum. Presupunerea noastră este 
consolidată de faptul că în latină a existat întâi forma 
ausum, care sub influenţa lumii greco-trace a devenit 
aurumn < gr. &vpov, așa-cum ausos s-a schimbat în aurora 

care, pe lângă „zori”, avea și sensul de „țări dinspre 
răsărit”. În sprijinul afirmației noastre aducem și vb. 
auri, precum și adj. aurit, provenite din fondul geto- 
traco-grec, în timp ce în latină, auris însemna „ureche”, 
iar auritus „urechiat”, uneori „măgar”. Ni se pare 
nepotrivită răd. i.-e. uer:, au(e)r - „a umezi, ud” pentru 
Auras (Russu, Limba traco-dacilor, p. 137) numai pe 
considerentul că este vorba de un hidronim pentru că 
nu satisface explicarea antroponimului gr. Avpn, f. și 
nici toponimul Abpăva unde teritoriul este pietros, 
secetos. Socotim originea comună a toponimului dacic 


l Istoria românilor, vol. III, Genezele românești, 
Academia Română, Editura enciclopedică, București, 
2001, p.120. 

2 Ibidem. 

3 I. Nestor, Les donnces archeologiques et le probleme de 
la formation du peuple roumain, în: Revue Roumanie 
d'Histoire, Bucarest, 3, 1964, pp. 383-423; Eugenia 
Zaharia, Donnees sur l'archeologie des IV-XI siecles sur 
le territoire de la Roumanie, La culture Bratei et la 
culture Dridu, Dacia, N.S. Tome XV, Bucarest, 1971, Pp- 
269-287; Ligia I. Bârzu, Continuitatea populaţiei 
autohtone în Transilvania în sec. IV-V (cimitirul I de la 
Bratei), București, 1973, 280 pp. 

4 Victor Teodorescu, Despre cutura Ipotești-Cândești în 
lumina cercetărilor arheologice din nord-estul 
Munteniei (regiunea Ploiești), SCIV, Tomul 15, 4, 1964, 
pp. 485-499; idem, Centre meșteșugărești din secolele 

V/VI-VII e.n., în: București-Materiale de istorie și 
muzeografie, IX, (1972), pp. 73100; Suzana Dolinescu- 


Auras cu cele românești — Aurar și Aurăria întrucât 
„Această explicaţie arată că aurar înseamnează „cel care 
scoate (din apă, din pământ) aur”, așadar același lucru 
cu zlătar (Iorgu Iordan, Toponomia, p. 223). Așadar 
baza indoeuropeană potrivită este au- (r) „a iubi, a 
dori”. În felul acesta înțelegem şi sensul 
antroponimelor iliire Audarus și Audata: Au(r) (gr. 
&upov + gr. 6«)pov „dar, răsplată, facere de bine”), dar 
și lat. dator „cel ce dă, dătător”, în care este certă răd. 
i.- e. da „a dă” (sanscritul dadâimi „dau”). 


Ferche, Așezări din sec. III-VI în sud-vestul Munteniei. 
Cercetările de la Duiceanca, Bucureşti, 1974, 157 pp. 

5 Eugenia I. Zaharia, Săpăturile de la Dridu. Contribuţie 
la arheologia și istoria perioadei de formare a poporului 
român, București, 1967, 265 pp.; Maria Comşa, Cultura 
materială veche românească (Așezările din secolele 
VIIL-X de la Bucov-Ploiești, București, 1978, 181 pp. 

6 Dicţionar de istorie veche a României (Paleolitic — 
sec.X), Editura științifică şi enciclopedică, București, 

1976, p. 272: 2 hărţi, cultura Bratei și cultura Ipoteşti- 

__ Cândești, p. 273 harta culturii Dridu. 

7 Istoria României, vol. 1, Comuna primitivă. 
Sclavagismul. Perioada de trecere la feudalism, Editura 
Academiei, 1960, p. 262. 

8 Istoria românilor, vol. III, Genezele românești, 
Academia Română, Editura enciclopedică, București, 
2001, p. 111. 

9 Ibidem, p. 112. | 

10 Ibidem, pp.111-112. 

NĂUCITOAREA TOPONIMIE ARGEŞEANĂ 
„OFICIALIZATĂ” 


Considerând că sistemul de notație fonetică a 
unor toponime zonale este, realmente, năucitor, 
constatările asupra acestui aspect se cuvin a fi luate în 
discuţie de către specialiști autentici, deoarece 
adoptarea „după ureche” a numelor unor localităţi a 
fost consecința unei experienţe „academice” derizorii, 
iar monografiştii care se respectă refuză să o adopte, 
precum în cazurile numelor topice: Berevoeşti și 
Retevoieşti, formate dintr-un eponim: Berevoi, ori 
Retevoi, cărora li se adaugă sufixul „ești” — indicând 
organizarea socială pe bază de obşte a așezărilor 
menţionate —, toponime scrise „oficial” în grafiile 
menționate. 

Se preferă, în contracararea oricăror argumente 
evidente privind inadvertențele de acest gen, 
„argumentul puterii grafiei oficializate”, în locul 
„puterii argumentelor științifice”... 

Monografiștii care au cercetat cu asiduitate istoria 
localităților menţionate preferă să ignore, întru totul 
motivat, grafiile „oficiale”. Astfel, învățătorul Vasile 
Popescu publică monografia «Retevoeşti-Argeș 
(Trecutul școlii, Cula Drugănescu și întâmplări cu haz 


GRIGORE CONSTANTINESCU 


printre săteni)», neadăugând acel «i» de sorginte slavă 
în titlul volumului apărut la București, în anul 2004, iar 
excelentul arheolog Dinu Rosetti își intitulează studiul 
său «Săpăturile arheologice de la Retevoeșşti, r. Curtea 
de Argeș, reg. Pitești», în „Materiale şi cercetări 
arheologice”, Bucureşti, 1959, p. 94. În opera de 
referință intitulată «Bibliografia localităților și 
monumentelor feudale din România. I. Țara 
Românească (Muntenia, Oltenia și Dobrogea), vol. 2, 
apărută în anul 1970, ilustrul istoric Nicolae Stoicescu 
inserează localitatea sub forma Retevoeşti, 
consemnând, totuși, şi pe cea preluată din unele 
documente feudale: Rătivoești (așadar, fără «i» |)... 

Normal ar fi ca, în cazul numelui topic „oficializat” 
Berevoești, să se adopte forma Berivoeşti, pentru care 
pledează atât Nicolae Stoicescu în lucrarea menţionată, 
dar și un inegalabil cercetător al istoriei locale, originar 
din sat, Vasile Caramelea, autor al unui studiu de 
referință «Satul Berivoești-Mușcel 1. Obştea 
moșnenilor», apărut la Câmpulung-Musșcel, în 1946, 
adoptând această grafie pe baza documentelor inserate 
în volum. 

Este surprizător că apetența pentru nemotivate 
intervenții toponimice pe care au manifestat-o cei din 
comisia * argeșeană nu i-a molipsit pe mai 
„tradiționaliștii” lor omologi din judeţele — unele 
limitrofe -— care au consemnat formele atestate 
documentar: Poenari-Vâlcea, Giurgiu; Poeni- 
Teleorman; Poeniie-Vrancea; Poeniţa-Vâlcea; 
Poeniţele-Buzău, toponime care derivă, evident, din 
același substantiv comun: „poiană”. Probabil, sub 
influenţa iodizării — „rostirea lui «e» iniţial ca «ie»”—, 
„nomenclaturiștii” din Argeş au adoptat formele cu 
«ie», printre altele, în cazul numelui satului Poienărei, 
semivocala  incriminată fiind inclusă în grafia 
cuvântului. Dacă ar fi studiat documentele medievale, 
ori s-ar fi rezumat la consemnarea lui C. Alessandrescu 
din volumul său «Dicţionar geografic al judeţului 
Mușcel», apărut la București, în anul 1893, p. 285-286, 
ar fi acordat, probabil, credit unui cercetător imparţial, 
care consemna, referindu-se la satul Poenărei: „Numele 
său se crede că vine dela «Poeni-rele», căci în comună 
se găsesc mai multe poeni întrerupte de dealuri, râpi, 
coaste etc.”. 

Se confirmă, astfel, menţinerea sub forma atestată 
în documentele medievale a grafiei Poenărei, alterată, 
ulterior, de „toponimiştii de conjunctură” care au 
redactat «Nomenclatura localităților din Argeş», lipsiți 
de o elementară rigoare documentară, adăugând 
structurii numelui topic un „miagchiznac”( b), sub 
influența limbii ruse, la modă în epoca „societăţii 
socialiste multilateral dezvoltate” !... 

__Perpetuată, în documente, sub forma Poenărei, 
denumirea satului devenită „oficială” — Poienărei — 
este susținută nici chiar de o „ortoepie” locală, 
pronunția generalizată în localitate fiind, de facto, 
Poinărei! În rubrica de „Știri și fapte” a ziarului 
«Curentul» din 13 noiembrie 1943, sub titlul „Sfinţirea 
Bisericii «Sfânta Paraschiva» din comuna 
Poenărei-Mușcel”, numele străvechii așezări mușcelene 
apare sub forma oficială Poenărei atestată, de altfel, şi 
prin. pisania acestui monument de arhitectură 
ecleziastică. 

ice Aşadar, „Muierea toponimică”, adoptată de 
„nDomenclaturiștii” -argeşeni adepţi ai unui „slavism” 
conjunctural a avut în vedere „poljana” — cuvântul din 
slava veche care este la originea vocabulei „poiana” ce 
desemnează un „loc: într-o pădure lipsit de copaci și 
acoperit cu iarbă şi cu flori”, potrivit «Dicţionarului 
limbii române moderne», Bucureşti, 1958, p. 636. 

- De altfel, un remarcabil slavist, lon Moise, care, 
împreună cu Constantin Țibrian și Gheorghe P. Bănică, 
a elaborat studiul etimologic şi istoric «Localitățile 
judeţului. Argeş» (Piteşti, 2000), ezită să adopte un 
„model” în utilizarea grafică a formelor toponimice de 
acest gen, preferând dubletele:: Poenarii de Argeș (p. 
56) .şi Poienarii de Muşcel (p. 66). În cazul toponimului 





Poenărei, apar grafii duble: Poienărei (p. 66), și 
Poinărei (p. 76) — motive suficiente să apreciezi 
acurateţea științifică a studiului menționat. 

Pentru  Retevoești, el (ei) preferă această formă 
„neoficială”, derivată din Retevoi <Retivoiu, care ar 
proveni, inexplicabil, din bg. Brativoia „care luptă 
pentru fraţii săi” (p. 45), iar „oficialul” Berevoeşti este 
transliterat Berevoiești, explicat prin slavul Berivoi (p. 
38) şi, reluat, ca oiconim, sub forma dubletelor ce 
indică originea unora dintre localnici: Berevoiești- 
Pământeni și Berevoiești-Ungureni (p. 65). 
Nomenclatura oficială impune, însă, forma Berevoeşti 
nemotivată fonetic, în cazul acestui toponim întâlnit şi 
în județul Dâmboviţa. 

În situația numelui topic Mihăești, se constată că, 
în Argeș și în judeţele limitrofe: Vâlcea și Olt, vocabula 
apare în grafia aceasta (fără „i”); în schimb, 
Transilvania (Alba, Cluj, Hunedoara) și în Moldova 
(Suceava), se „moaie” adăugându-i-se, în structura 
sufixului, un pi”. 

Toponimul Stoenești apare, sub această formă, în 
Argeș, dar și în judeţele: Călărași, Giurgiu, Olt, Prahova, 
Vâlcea, însă, în judeţul Brăila, devine Stoienești, posibil, 
sub influenţa „dulșelui grai moldovenesc”. 

Absurdul inconsecvenţei unora în determinarea 
numelor topice a devenit de domeniul anecdotic. Se 
spune că, neavând certitudinea ortografierii corecte a 
numelui unui oraș dâmboviţean aflat pe vechea șosea 
care leagă Bucureştiul de Piteşti, tehnicianul de la 
Serviciul Drumuri Naţionale, responsabil cu 
actualizarea indicatoarelor de localitate din fosta 
regiune Argeș, ar fi comandat pictorului „specializat” în 
executarea unor astfel de lucrări, să scrie numele 
orașului în grafii paralele, întrucât, umblat prin țară, 
omul întâlnise, în Mureș, o altă grafie decât cea oficială. 
Așa se face că oraşul a devenit celebru prin 
implantarea, la intrarea dinspre Capitală, a 
indicatorului „oficial” Găești, iar, la ieşirea din 
localitate, pe celălalt: Găiești. Astfel, pe parcursul 
câtorva kilometri, orașul își adugase un „i”, mult mai 
motivat, întrucât numele său provenea de la un eponim 
Gaie, preluat, potrivit legendei întemeierii localităţii, de 
la substantivul comun „gaie” — „pasăre răpitoare, cu 
pene ruginii, cu ciocul coroiat, cu gheare puternice și 
cu coada în furcă (Milvus milvus)”. Se dovedea că 
năucitoarea toponimie oficializată se ţinea de indecisul 
tehnician ca „gaia de om”, motivându-l să dea, în final, 
curs „logicii” folclorului local.. 

În determinarea oficială” a numelor topice, se 
constată, așadar, o discutabilă preferinţă lingvistică a 
„nomenclaturiștilor” care au analizat, dinu-un unghi de 
vedere întru totul „discutabil”, toponimia «Localităţilor 
regiunii Argeş». | 


4.138 


Revenirea la toponimia „istorică” reprezintă, în 
ultimă instanţă, o îndatorire ştiinţifică, dar și chestiune 
de bun-simţ... Dixit !... 

România 
și actul de la 7 aprilie 1939 


În finalul unui raport informativ extrem de 
detaliat şi interesant, referitor la situaţia Albaniei, 
maiorul Dumitru Gămăceanu (unul din viitorii 
participanţi la actul de la 23 august 1944) opina: „În 
situația actuală (anul 1937 - n.n.), interesele italiene în 
Albania nu pot fi satisfăcute decât sub forma unei 
Albanii independente, aflate sub sfera sa de influenţă; 
anexarea pur și simplu a acestei ţări este o 
imposibilitate, în condiţiile de astăzi (s.n.)!. Succesele 
naziste din anii 1938-1939 (Anschluss-ul, 
dezmembrarea Cehoslovaciei etc.) au schimbat mult 
contextul politico-militar european, determinându-l pe 
Benito Mussolini să facă ultimul pas în sensul 
subordonării totale a statului albanez. 

La 25 martie 1939, Italia fascistă a solicitat Albaniei 
zoghiste, în termeni ultimativi, satisfacerea unor 
condiții a căror acceptare echivala, practic, cu 
lichidarea ultimelor rămășițe sau aparențe de 
suveranitate și independenţă statală albaneză. Ca o 
culme a ironiei și a cinismului, „diplomaţia” 
mussoliniană deplângea prezenta administrare a 
Albaniei sub regele Zog, acuzat (și) de plănuirea unui 
război împotriva Greciei și a lugoslaviei?. La 
ultimatumul italian, conducătorii statului albanez au 

răspuns printr-un comunicat oficial, emis la data de 4 
aprilie, care se încheia cu afirmaţia categorică: „Albania 
nu ar admite niciodată violarea independenţei și a 
integrităţii sale”. Totuși, nici Societatea Naţiunilor, nici 
Marile Puteri, nici Înțelegerea Balcanică nu s-au 
mobilizat în sprijinul micului stat cu capitala la Tirana. 

Acţiunea de ocupare militară a Albaniei a fost 
declanșată de către trupele italiene în dimineața de 7 
aprilie 1939 (Vinerea Mare, conform caledarului 
romano-catolic). Rezistenţa albaneză a fost anihilată în 
mai puţin de două zile, lupte mai serioase 
desfășurându-se la Diărres, unde garnizoana locală era 
condusă de către maiorul Abaz Kupi (1900-1977). 

Conform unui document militar românesc, 
întocmit chiar în acele zile, italienii ar fi înregistrat la 
Durres 1]l morţi și 43 de răniți, în proporţie de circa 3/4 
marinari. 


Tot în cursul lunii aprilie, suveranul italian Victor 
Emmanuel al Il-lea a fost încoronat și ca rege al 
Albaniei în locul lui Ahmet Zogu, care părăsise țara; pe 
teritoriul albanez au fost instalați militari italieni, al 
căror număr era evaluat de către atașatul militar român 
de la Londra, Gh. Dumitrescu, la circa 40.000, cu 
perspectiva de a atinge rapid 80.000?. 

Actul de forță săvârșit de către Italia fascistă a avut 
însemnate consecinţe de ordin politic, militar şi 
strategic pentru Balcani și bazinul Mării Mediterane. 
Axa Berlin — Roma îşi mărea astfel marja de manevră în 
relațiile cu Grecia și Iugoslavia. Unitatea Înţelegerii 
Balcanice, serios zdruncinată în 1937 de către guvernul 
Stojadinovi€, era din nou pusă la încercare. În sfârșit, 
dar nu lipsit de semnificație, Bulgaria era încurajată în 
adoptarea unei atitudini mai tranșante faţă de vecini 
(inclusiv România) $ 

Intrarea Albaniei sub controlul militar al Italiei 
fasciste a schimbat în mod sensibil raportul de forţe din 
Marea Mediterană, în defavoarea Marii Britanii. 

La 9 aprilie 1939, Serviciul Secret de Informaţii 
($.5.1.) a interceptat o telegramă expediată de către 
colonelul Karl Wahle, atașat militar german la 
București, care făcea o evaluare a consecinţelor acţiunii 
militare italiene din ajun: „Flota engleză nu mai poate 
interveni acum în ajutorul Iugoslaviei. În același timp, 
linia ferată Salonic — Uskib (Skopje — n.n.) este atât de 
apropiată de granița italiană, încât nici aceasta nu mai 
poate folosi la mare lucru. Pentru Axă este un lucru 
mare, un succes enorm, care schimbă situaţia nu numai 
în Adriatica, ci în întreaga Mediterană (s.n.).” 

Nu întâmplător, Winston Churchill avea să afirme, 
peste câteva luni, după încheierea acordurilor anglo- 
turc și franco-turc: „Aceasta a fost răspunsul nostru la 
ocuparea Albaniei de către Italia”. 

Pentru România, succesele Axei nu puteau 
prevesti nimic bun, ţara noastră fiind o susținătoare 
clară a sistemului versaillez, și o adversară recunoscută a 
intențiilor și acţiunilor revizioniste. La 8 aprilie, în timp 
ce la Diirres se mai auzeau încă focuri de armă, 
ministrul român de externe, Grigore Gafencu, pleca la 
Istambul pentru convorbiri cu omologul său turc Sikrii 
Saracoglu. Radio Sofia aprecia că vizita demnitarului 
român în Turcia fusese precipitată şi de evenimentele 
din Albania.” 


1 Arhivele Militare Române (în continuare: A.M.R.), 
fond Marele Stat Major, Secţia a 2-a, Informaţii, dosar 
fit, 771/19375%99. 

2 dem, dosar nr. 821/1939, f. 34. 

3 Idem, fond M.St.M., Secţia a 3-a Operații, dosar nr. 
1706/1929, f. 19. | 

4 Idem, fond M.St.M. Secţia a 2-a, Informaţii, dosar nr. 
820/1939, f. 15. 

5 idem, fondul Ministerului Aerului şi Marinei, dosar 
II "20937 1295. 

6 V.Fl. Dobrinescu, ÎI. Pătroiu, Gh. Nicolescu, Relatii 
politico-diplomatice și militare româno-italiene 
(19141947), Editura Intact, f. 1., 1999, p: 229-230. 





Șeful guvernului român, Armand Călinescu, 
includea actul de la 7 aprilie 1939 într-o serie mai lungă 
de acţiuni denumite generic „luări de poziţii”, adică 
ocuparea a cât mai multe puncte stategice, în 
perspectiva unui război iminent." 

Experții militari români au încercat şi ei să 
evalueze repercusiunile actului de la 7 aprilie 1939. 
Altfel, într-o notă elaborată la Secţia a 3-a a Marelui Stat 
Major, datată Il aprilie 1939, era pusă sub semnul 
întrebării disponibilitatea Greciei de a mai susține 
România contra Bulgariei în noile condiţii politice, 
militare şi geostrategice." 

Au existat, însă, și cercuri românești care au privit 
cu satisfacție și optimism evenimentele din 7-8 aprilie 
1939, fără a fi neapărat grupuri simpatizante ale Italiei 
fasciste. De exemplu, faimosul gazetar Romulus Seișanu 
(președinte al Ligii Antirevizioniste Române) publica 
în ziarul de mare tiraj „Universul” un articol intitulat 
„Italienii și românii din Albania”, în cuprinsul căruia 
afirma: „Suntem încredinţaţi că situația românilor din 
Albania se va îmbunătăți mult, în toate direcţiile”. 

În ansamblu, acţiunea italiană din aprilie 1939 a 
trezit neliniște la București, peste numai câteva zile ţara 
noastră acceptând garanţiile unilaterale oferite de 
Franţa și Marea Britanie. 

De altfel, în mai-iunie 1939, Germania hitleristă 
sugera ca Antanta Balcanică să fie completată cu Italia, 
devenită, chipurile, stat balcanic, prin anexarea 
Albaniei, iar Berlinul urmând să garanteze integritatea 
teritorială a noii organizaţii.” 

Propuneriile extravagante venite de la 
Wiihelmstrene nu i-au convins pe oficialii de pe 
malurile Dâmboviţei. Pe de altă parte, la 15 august 
1939, România a recunoscut starea de fapt din Albania, 
decretând suspendarea relațiilor diplomatice cu această 
țară." 


7 A.M.R,, fond M.St.M., Secţia a 2-a Informaţii, dosar 
nr. 821/1939, f. 15. 

8 Eliza Campus, În țelegerea Balcanică, Editura 
Academiei Române, București, 1972, p. 296. 

9 V.Fl. Dobrinescu, 1. Pătroiu, Gh. Nicolescu, op. cit., 
p. 230-231. 

10 Armand Călinescu, Însemnări politice, 1916-1939, 
Ed. Al. Gh. Savu, Editura Humanitas, Bucureşti, 


1990, p. 417. 
11 V.Fl. Dobrinescu, I. Pătroiu, Gh. Nicolescu, op. cit. 
p. 231. 


12 A.M.R,, fond M.St.M., Secţia a 2-a Informaţii, dosar 
nr, 821/1939, f. 23-94. 

13 Eliza Campus, op. cit., p. 302. 

14 Statele lumii, Editura Merania, Bucureşti, 2001, p. 
608. 

Florica - vatra Brătienilor — 
„nașă” pentru alte sate 


La începutul secolului al XX-lea satul Florica, din 
fostul judeţ Mușcel, devenise cunoscut în toată ţara, 
aşezare model datorită Brătienilor care își aveau 
reşedinţa aici: construcții monumentale, într-un parc 
de o rară frumuseţe, cu livezi și ferme pe măsură. Nu ne 
surprinde că o serie de sate, înființate la sfârşitul 
secolului al XIX-lea, aveau să-și ia numele după vatra 
model a Brătienilor. 

Indicatorul localităţilor din 1938 consemna şase 
așezări cu acest nume, dintre care un sat Florica în 
judeţul Caliacra'; aşadar pe actualul teritoriu al ţării se 
aflau cinci sate care purtau acest frumos nume. Dar nu 
erau trecute toate. Indicatorul alfabetic al localităţilor 
din 1954, deși nu consemnează satul Florica de lângă 
Ștefănești, tocmai pentru că era vatra Brătienilor, 
enumeră șase, adăugând satul Florica din fostul judeţ 
Romanați, care a dispărut, fiind înglobat oraşului 
Corabia, azi judeţul Olt, și Florica din comuna Balta 
Albă, din fostul judeţ Râmnicu-Sărat, azi judeţul 
Buzău:. 

Cu toate că Florica de lângă Corabia dispăruse 
prin înglobare, Legea 2/1968 privind organizarea 
administrativă a teritoriului R.S.R. enumeră șapte sate 
cu acest nume, dintre care două sunt „desfiinţate”, unul 
prin înglobare la satul Ștefănești, comuna Ștefănești, şi 
altul la satul Balta Albă, comuna Balta Albă. Prin 
această „desfiinţare”, dictatorul Nicolae Ceauşescu 
credea că poate șterge din memoria colectivă nu numai 
„dinastia” Brătienilor, dar și vatra de lumină pe care o 
întemeiaseră, precum și satul botezat astfel de liberalii 
din fostul judeţ Râmnicu-Sărat. 

Interesantă rămâne denumirea Florica a unui 
cătun din fostul județ Vlașca și care nu apare în nici un 
nomenclator. Despre aceasta se consemnează: „Florica — 
Veche denumire a satului Slobozia, com. suburb. 
Slobozia, municipiul Giurgiu”. Prin această schimbare 
s-a produs o eroare greu de descurcat în viitor de către 
cei care vor dori să studieze oiconimia, cu scopul 
alcătuirii unor monografii sau a altor studii istorice ori 
etnoculturale, deoarece satul Slobozia, din fosta plasă 

Dunărea, județul Vlașca (azi Giurgiu), nu s-a numit 
niciodată Florica. Și, pentru ca giurgiuvenii care vor 
dori să studieze să se încurce şi mai tare, fostul sat 
vlăşcean Dimitrie Sturza, din aceeași plasă Dunărea, a 
fost „desființat” și înglobat satului Radu Vodă, comuna 
Izvoarele, comună care nu a existat niciodată în Vlașca. 
Dar ca încurcătura să fie de nedezlegat, Izvoarele este 
rebotezarea ceaușistă a satului Beiu, din fosta plasă 
Câiniștea. Astfel de încurcături aflăm în toate județele 
țării; din cercetări de teren, pentru că din arhive 
încurcăturile nu se pot desluși, cunoaştem câteva zeci. 

Comuniștii „cu față umană” de azi trebuie să nu 
mai doarmă în Parlamentul ţării și într-un moment 
când se trezesc pentru a se ciondăni ca la ușa cortului, 
dacă nu se află la plimbare, să voteze o lege pentru 
revenirea la numele vechi ale vetrelor străbune, pe care 
le-au schimbat înaintașii lor cu o jumătate de veac în 
urmă. | 

Să ne întoarcem însă la frumosul nume de aşezare 
Florica. Un sat botezat astfel, din județul Dâmboviţa, nu 
a fost consemnat de nici un nomenclator; este vorba 
despre satul Florica din comuna Morteni. A luat fiinţă 
în urma împroprietăririi din 1892 a treizeci de familii 
cu loturi și pomoaste, stabilindu-se și teren pentru 
școală și cimitir”; a urmat trasarea drumurilor satului, în 
lung și în lat, paralele și perpendiculare între ele; în 
1894 erau construite primele gospodării. 

La început i s-a spus Adunați; dar, ca o ilustrare a 
sărăciei, noul sat era numit când Afumaţi, când Golăşei. 
Toate cele trei nume au circulat în paralel până prin 
1905-1906, când primarul Petre G. Popa a boteza noua 
așezare cu numele Florica”. Autorul monografiei 
comunei Morteni motivează numele pus de primarul 
Petre C. Popa prin faptul că noua aşezare „este 
traversată în lung și în lat cu drumuri paralele care se 
întretaie”; afirmaţia este parțial adevărată; satul arăta, la 


sfârșitul secolului al XIX-lea și începutul secolului al 


XX-lea, ca o așezarea „sistematizată”, modernă, cu toate 
construcțiile la linie, devenind din ce în ce mai 
frumoasă. Acest aspect l-a determinat pe primar, care 
era liberal convins și cunoștea bine încântătoarea 
aşezare a Brătienilor, să boteze noul sat cu numele 
Florica. 

Terminând de redactat monografia comunei 
Morteni în anul 1968, îngrozit de schimbarea numelui 
satului Cacova în Neajlov, Marin Paţac, fost mulţi ani 
pretor la Rociu, în judeţul Argeș, bun cititor al 
documentelor anterioare scrierii cu litere latine, s-a 
ferit să amintească satele care alcătuiau comuna, 
numindu-le cartiere: cartierul Morteni, cartierul 
Braniștea, cartierul Băjenari și cartierul Florica!. 
Amintește doar satele „Neajlov, fost Cacova”, satul 
Balomirești” și Vultureanca aparținând între 1929-1939 
de comuna Cacova, iar din 1939 alipit la comuna 
Răscăieți”. Amintirea acestor nume nu mai constituia 
un risc. Cacova devenise deja „veche denumire”, 


Balomirești era uitat până și de istorici, fiind considerat 
dispărut încă din Evul Mediu şi așezat prin alte locuri!, 
satul dispare abia acum, în anul 2003 având doar trei 
locuitori din două familii. 

Marin Paţac era foarte mâhnit de schimbarea 
numelui Cacova; prudent, a numit celelalte patru sate, 
cartiere, termen folosit de activiști pentru distribuirea 
atribuţiilor cadrelor didactice. El cunoștea foarte bine 
faptul că primarul Petre G. Popa a fost liberal convins, 
admirator al așezării Brătienilor, pentru care a denumit 
noul sat din Morteni Florica, lucru pe care nu-l aflaseră 
comuniștii?. 

Dacă Marin Paţac a avut o bună motivaţie de a nu 
pomeni numele celor trei sate alipite de Morteni, azi, a 
vorbi că Morteni este o comună formată din 
„sectoare/ cartiere”, cum citim într-o carte publicată în 
anul 2004, înseamnă de-a dreptul ignoranță; autoarea, 
care este și profesoară de limba română, putea folosi 
termenul cătun, cuvânt din substratul geto-dacic, cu 
corespondenţă în albaneză”, ori neaoșul apelativ sat, pe 
care noi îl socotim dintr-un fond străvechi”, neavând 
nimic în comun cu latinescul fossatum, așa cum se 
susține'* până și în dicționarele limbii române”. 


I Enciclopedia României, Vol. II, Imprimeria Naţională, 
Bucureşti, 1938, p. 720. 

2 Indicatorul alfabetic al localităţilor din Republica 
Populară Romiînă, Editura de Stat pentru Literatură 
Științifică, București, 1954, p. 235. 

3 lon Iordan, Petre Gâștescu, D.I. Oancea, Indicatorul 
localităților din România, Editura Academiei, București, 
1974, p. 139. 

4 Ibidem. 

5 DANIC, Dosar 370 bis/1864/1909, f. 97 (c. 460), f. 98 
(c. 461). 

6 Marin N. Paţac, Comuna Morteni, Muzeul Judeţean de 
Istorie Dâmboviţa, Târgovişte, 1973, p. 30. 

7 Ibidem. 

8 Ibidem, pp. 30-34. 

9 Ibidem, pp. 34-35. 

10 Ibidem, p. 35. 

11 Ion Nania, Mozăceni — o veche așezare din fosta țară 
Vlașca, Editura Paralela 45, Pitești, 2004, pp. 102-103. 

12 Marin Paţac, in verbis, mai 1968. 

13 Maria Mirea, Steagul obicei unic, Editura Macarie 
(Târgovişte), 2004, p. 7. 

14 LI. Russu, Limba traco-dacilor, ediţia a Il-a revăzută și 
adăugită, Editura Științifică, Bucureşti, 1967, p. 204. 

15 Ion Nania, A fost satul românesc o fortificaţie militară 
prevăzută cu șanțuri de apărare?, Argesis, Studii şi 
comunicări, Seria Istorie, X, Muzeul Judeţean Argeș, 
Piteşti, 2001, pp. 73-79. 

16 Vasile Bogrea, în „Dacoromania”, Anul 1, Cluj, 1920- 
1921, pp. 253-257. 

171. Aurel Candrea, Dicţionarul enciclopedic ilustrat 
„Cartea Românească”, Editura „Cartea Românească” 
S.A, București (1931), p. 1105; DEX, 1975, p. 827. 

UN SATRAP ROȘU ÎN JUDEŢUL ARGEȘ 


Septembrie 1944 a adus pe meleagurile argeșene 
trupele sovietice în ideologicul marș pentru eliberarea 
lumii de plaga fascismului și capitalismului. Populația a 
putut să vadă raiul roșu și să se convingă de faptul că 
puterea stă în țeava puștii. Unităţile în trecere au jefuit 
ot ceea ce se putea deplasa ușor, dar trebuia să se 
exercite un control ferm pentru ca aprovizionarea să 
nu fie întreruptă. La 1 octombrie 1944 prefectul 
judeţului făcea cunoștință cu un oarecare căpitan 


Lescenko care i-a prezentat scurt condiţiile din partea 


comandmentului de ocupaţie: Ordinele sovieticilor 
sunt lege și se execută fără întârziere și fără echivoc, 


IONEL-CLAUDIU DUMITRESCU 


toată lumea să muncească pentru Armata Roșie, să se 
predea toată aparatura radio, prefectul să nu 
părăsească orașul fără acordul căpitanului, să se 
întrețină complet personalul comandamentului, iar toţi 
locuitorii să-i salute pe ofițerii sovietici”. Aplicarea 
acestor ordine a dus în cele din urmă la menţinerea 


stării de sărăcie provocate de război și a demonstrat că 


noul regim din Rusia nu se deosebeşte cu nimic de 
vechiul regim țarist în ceea ce priveşte jefuirea 
românilor. Consecința a fost aceeaşi: foametea. 


1 AND] Argeș, fond Prefectura județului Argeș, dos. 
486/1943-1945, f. 73 şi '73 verso. 

